title: प्रसूतिशास्र

text: वुल्फियन नलिकाओं से अंदर की ओर दो उपकला ऊतकों से निर्मित रेखाएँ प्रकट होती हैं यही प्राथमिक जनन रेखा है जिससे भविष्य में डिंबग्रंथियों का निर्माण होता है।jnm


title: प्रसूतिशास्र

text: एक स्त्री की प्रजनन आयु अर्थात् यौवनागमन से रजोनिवृत्ति तक, लगभग 30 वर्ष होती है। इस संस्थान की क्रियाओं का अध्ययन करने में हमें विशेषत: दो प्रक्रियाओं पर विशेष ध्यान देना होता है :


title: प्रसूतिशास्र

text: बीजोत्पत्ति का अधिक संबंध बीजग्रंथियों से है तथा रज:स्रवण का अधिक संबंध गर्भाशय से है परंतु दोनों कार्य एक दूसरे से संबंद्ध तथा एक दूसरे पर पूर्ण निर्भर करते हैं। बीजग्रंथि (डिंबग्रंथि) का मुख्य कार्य है, ऐसे बीज की उत्पत्ति करना है जो पूर्ण कार्यक्षम तथा गर्भाधान योग्य हों। बीजग्रंथि स्त्री के मानसिक और शारीरिक अभिवृधि के लिए पूर्णतया उत्तरदायी होती है तथा गर्भाशय एवं अन्य जननांगों की प्राकृतिक वृद्धि एवं कार्यक्षमता के लिए भी उत्तरदायी होती है।


title: प्रसूतिशास्र

text: बीजोत्पत्ति का पूरा प्रक्रम शरीर की कई हारमोन ग्रंथियों से नियंत्रित रहता है तथा उनके हारमोन (Harmone) प्रकृति एवं क्रिया पर निर्भर करते हैं। अग्रयीयूष ग्रंथि को नियंत्रक कहा जाता है।


title: प्रसूतिशास्र

text: गर्भाशय से प्रति 28 दिन पर होनेवाले श्लेष्मा एवं रक्तस्राव को मासिक रज:स्राव कहते हैं। यह रज:स्राव यौवनागमन से रजोनिवृत्ति तक प्रति मास होता है। केवल गर्भावस्था में नहीं होता है तथा प्राय: घात्री अवस्था में भी नहीं होता है। प्रथम रज:स्राव को रजोदय अथवा (menarche) कहते हैं तथा इसके होने पर यह माना जाता है कि अब कन्या गर्भधारण योग्य हो गई है तथा यह प्राय: यौवनागमन के समय अर्थात् 13 से 15 वर्ष के वय में होता है। पैंतालीस से पचास वर्ष के वय में रज:स्राव एकाएक अथवा धीरे-धीरे बंद हो जाता है। इसे ही रजोनिवृत्ति कहते हैं। ये दोनों समय स्त्री के जीवन के परिवर्तनकाल हैं।


title: प्रसूतिशास्र

text: प्राकृतिक रज:चक्र प्राय: 28 दिन का होता है तथा रज:दर्शन के प्रथम दिन से गिना जाता है। यह एक रज:स्राव काल से दूसरे रज:स्राव काल तक का समय है। रज:चक्र के काल में गर्भाशय अंत:कला में जो परिवर्तन होते हैं उन्हें चार अवस्थाओं में विभाजित कर सकते हैं (1) वृद्धिकाल, (2) गर्भाधान पूर्वकाल, (3) रज: स्रावकाल तथा (4) पुनर्निर्माणकाल


title: प्रसूतिशास्र

text: (1) वृद्धिकाल : रज:स्राव के समाप्त होने पर गर्भाशय कला के पुन: निर्मित हो जाने पर यह गर्भाशयकला वृद्धिकाल प्रारंभ होता है तथा अंडोत्सर्ग (ovulation) तक रहता है। अंडोत्सर्ग (जीवग्रथि से अंडोत्सर्ग) मासिक रज:स्राव के प्रारंभ होने के पंद्रहवें दिन होती है। इस काल में गर्भाशय अंत:कला धीरे धीरे मोटी होती जाती है तथा डिंबग्रंथि में डिंबनिर्माण प्रारंभ हो जाता है। डिंबग्रंथि के अंत:स्राव ओस्ट्रोजेन की मात्रा बढ़ती है क्योंकि ग्रेफियन फालिकल वृद्धि करता है। गर्भाशय अंत:कला ओस्ट्रोजेन के प्रभाव में इस काल में 4-5 मिमी तक मोटी हो जाती है।


title: प्रसूतिशास्र

text: (2) गर्भाधान पूर्वकाल : इस अवस्था के पश्चात् स्राविक या गर्भाधान पूर्वकाल प्रारंभ होता है तथा 15 दिन तक रहता है अर्थात् रज:स्राव प्रारंभ होने तक रहता है। रज:स्राव के पंद्रहवें दिन डिंबग्रंथि से अंडोत्सर्ग (ovulation) होने पर पीत पिंड (Corpus Luteum) बनता है तथा इसके द्वारा मिर्मित स्रावों (प्रोजेस्ट्रान) तथा ओस्ट्रोजेन के प्रभाव के अंतर्गत गर्भाशय अंत:कला में परिवर्तन होते रहते हैं। यह गर्भाशय अंत:कला अंततोगत्वा पतनिका (decidua) में परिवर्तित होती है जो कि गर्भावस्था की अंत:कला कही जाती है। ये परिवर्तन इस रज:चक्र के 28 दिन तक पूरे हो जाते हैं तथा रज:स्राव होने से पूर्व मर्भाशय अंत:कला की मोटाई 6.7 मिमी होती है।


title: प्रसूतिशास्र

text: (3) रज: स्रावकाल: रज:स्रावकाल 4-5 दिन का होता है। इसमें गर्भाशय अंत:कला की बाहरी सतह टूटती है और रक्त एवं श्लेष्मा का स्राव होता है। जब रज:स्रावपूर्व होनेवाले परिवर्तन पूरे हो चुकते हैं तब गर्भाशय अंत:कला का अपजनन प्रारंभ होता है। ऐसा विश्वास किया जाता है कि इस अंत:कला का बाह्य स्तर तथा मध्य स्तर ही इन अंत:स्रावों से प्रभावित होते हैं तथा गहन स्तर या अंत:स्तर अप्राभावित रहते हैं। इस तरह से रज:स्राव में रक्त, श्लेष्मा इपीथीलियम कोशिकाएँ तथा स्ट्रोमा (stroma) केशिकाएँ रहती हैं। यह रक्त जमता नहीं है। रक्त की मात्रा 4 से 8 औंस तक प्राकृतिक मानी जाती है।


title: प्रसूतिशास्र

text: (4) पुनर्निर्माणकाल : पुन: जनन या निर्माण का कार्य तब प्रारंभ होता है जब रज:स्रवण की प्रक्रिया द्वारा गर्भाशय अंत:कला का अप्रजनन होकर उसकी मोटाई घट जाती है। पुन: जनन अंत:कला के गंभीर स्तर से प्रारंभ होता है तथा अंत:कला वृद्धिकाल के समान दिखाई देता है।


title: प्रसूतिशास्र

text: (१) अडिंभी (anouhlar) रज:स्राव - इस विकार में स्वाभाविक रज:स्राव होता रहता है, परंतु स्त्री बंध्या होती है।


title: प्रसूतिशास्र

text: (२) रुद्धार्तव (Amehoryboea) स्त्री के प्रजननकाल अर्थात् यौवनागमन (Puberty) से रजोनिवृत्ति तक के समय में रज:स्राव का अभाव होने को रुद्धार्तव कहते हैं। यह प्राथमिक एवं द्वितीयक दो प्रकार का होता है। प्राथमिक रुद्धार्तव में प्रारंभ से ही रुद्धार्तव रहता है जैसे गर्भाशय की अनुपस्थिति में होता है। द्वितीयक में एक बार रज:स्राव होने के पश्चात् किसी विकार के कारण बंद होता है। इसका वर्गीकरण प्राकृतिक एवं वैकारिक भी किया जाता है। गर्भिणी, प्रसूता, स्तन्यकाल तथा यौवनागमन के पूर्व तथा रजो:निवृत्ति के पश्चात् पाया जानेवाला रुद्धार्तव प्राकृतिक होता है। गर्भधारण का सर्वप्रथम लक्षण रुद्धार्तव है।


title: प्रसूतिशास्र

text: (३) हीनार्तव (Hypomenorrhoea) तथा स्वल्पार्तव (oligomenorrhoea) - हीनार्तव में मासिक (menstrual cycle) रज:चक्र का समय बढ़ जाता है तथा अनियमित हो जाता है। स्वल्पार्तव में रज:स्राव का काल तथा उसकी मात्रा कम हो जाती है।


title: प्रसूतिशास्र

text: (७) श्वेत प्रदर (Leucorrhoea) - योनि से श्वेत या पीत श्वेत स्राव के आने को कहते हैं। इसमें रक्त या पूय या पूय नहीं होना चाहिए।


title: प्रसूतिशास्र

text: (८) बहुलार्तव (Polymenorrhoea) - इसमें रज:चक्र 28 दिन की जगह कम समय में होता है जैसे 21 दिन का अर्थात् स्त्री को रज:स्राव शीघ्र शीघ्र होने लगता है। अंडोत्सर्ग (ovulation) भी शीघ्र होने लगता है।


title: प्रसूतिशास्र

text: (१०) कानीय रजोदर्शन - निश्चित वय या काल से पूर्व ही रजस्राव के होने को कहते हैं तथा इसी प्रकार के यौवनागमन को कानीय यौवनागमन कहते हैं।


title: प्रसूतिशास्र

text: (११) अप्राकृतिक आर्तव क्षय - निश्चित वय या काल से बहुत पूर्व तथा आर्तव विकार के साथ आर्तव क्षय को कहते हैं। प्राकृतिक क्षय चक्र की अवधि बढ़कर या मात्रा कम होकर धीरे धीरे होता है।


title: प्रसूतिशास्र

text: (1) बीजग्रंथियाँ - ग्रंथियों की रुद्ध वृद्धि (Hypoplasea) पूर्ण अभाव आदि विकार बहुत कम उपलब्ध होते हैं। कभी-कभी अंडग्रंथि तथा बीजग्रंथि सम्मिलित उपस्थित रहती है तथा उसे अंडवृषण (ovotesties) कहते हैं।


title: प्रसूतिशास्र

text: (2) बीजवाहिनियाँ - इनका पूर्ण अभाव, आंशिक वृद्धि, तथा इनका अंधवर्ध (diverticulum) आदि विकार पाए जाते हैं।


title: प्रसूतिशास्र

text: (4) गर्भाशय ग्रीवा - (क) ग्रीवा के बाह्य एवं अंत:मुख का बंद होना। (ख) योनिगत ग्रीवा का सहज अतिलंब होना एवं भग तक पहुँचना।


title: प्रसूतिशास्र

text: (5) योनि - योनि कदाचित् ही पूर्ण लुप्त होती है। योनिछिद्र का लोप पूर्ण अथवा अपूर्ण, पट द्वारा योनि का लंबाई में विभाजन आदि प्राय: मिलते हैं।


title: प्रसूतिशास्र

text: (6) इसमें अत्यधिक पाए जानेवाले सहज विकारों में योनिच्छद का पूर्ण अछिद्रित होना या चलनी रूप छिद्रित होना होता है।


title: प्रसूतिशास्र

text: (1) मूलाधार (Perineaum) तथा भग के विकार - साधारणतया प्रसव में इनमें विदर हो जाती है तथा कभी कभी प्रथम संयोग से, आघात से तथा कंडु से भी विदरव्रण बन जाते हैं।


title: प्रसूतिशास्र

text: (2) योनि के विकार - गिरने से, प्रथम संभोग से, प्रसव से, यंत्रप्रवेश से, पेसेरी से तथा योनिभित्तिसर्स से ये आघातज विकार होते हैं। इसी तरह प्रसव से योनि गुदा तथा मूत्राशय योनि भगंदर उत्पन्न होते हैं।


title: प्रसूतिशास्र

text: (4) गर्भाशय एवं सह अंगों के विकार - प्राय: ये विकार कम होते हैं। गर्भाशय में छिद्र शल्यकर्म अथवा गर्भपात में यंत्रप्रयोग से होता है।


title: प्रसूतिशास्र

text: प्रजनांगों में कवक (fungal), जीवाणु (bacterial), विषाणु (viral) या प्रोटोजोवा (protozoal) के कारण इन्फेक्शन हो सकता है।


title: प्रसूतिशास्र

text: (1) भग के विशिष्ट उपसर्ग - तीव्र भगशोथ, बार्थोलियन ग्रंथिशोथ गोनॉरिया में होते हैं। डुक्रे के जीवाणुओं द्वारा भग में मृदुव्रण उत्पन्न होता है। इसी प्रकार के यक्ष्मा एवं फिरंगज व्रण भी भग पर पाए जाते हैं।


title: प्रसूतिशास्र

text: (2) द्वैतीयिक भगशोथ - मधुमेह, पूयमेह, मूत्रस्राव कृमि एवं अर्श आदि में व्रण उत्पन्न होते हैं जिनसे यह शोथ होता है।


title: प्रसूतिशास्र

text: यों तो कोई भी जीवाणु या वाइरस का उपसर्ग योनि में हो सकता है तथा योनिशोथ पैदा हो सकता है परंतु बीकोलाई, डिप्थेराइड, स्टेफिलोकोकस, स्ट्रप्टोकोकस, ट्रिकनामस मोनिला (श्वेत) का उपसर्ग अधिकतर होता है।


title: प्रसूतिशास्र

text: (2) द्वितीयक योनिशोथ - पेसेरी के आघात, तीव्र पूतिरोधक द्रव्यों से योनिप्रक्षालन, गर्भनिरोधक रसायन, गर्भाशय ग्रीवा से चिरकालिक औपसर्गिक स्राव आदि के पश्चात् होनेवाले योनिशोथ।


title: प्रसूतिशास्र

text: (3) प्रसवपश्चात् योनिशोथ - कठिन प्रसवजन्य विदार इत्यादि तथा आस्ट्रोजेन के प्रभाव को कुछ समय के लिए हटा लेने से बीजोत्सर्ग न होने से होता है।


title: प्रसूतिशास्र

text: यह ऊर्ध्वगामी तथा अध:गामी दोनों प्रकार का होता है। प्रसव, गर्भपात, गोनोरिया, गर्भाशयभ्रंश, यक्ष्मा, अर्बुद, ग्रीवा का विस्फोट आदि के पश्चात् प्राय: उपद्रव रूप उपसर्ग होता है।


title: प्रसूतिशास्र

text: गर्भाशयशोथ - आधारीय स्तर में चिरकालिक शोथ से परिवर्तन होते हैं परंतु प्राय: इनके साथ गर्भाशय पेशी में भी ये चिरकालिक शोथपरिवर्तन होते हैं। यह शोथ तीव्र, अनुतीव्र चिरकालिक वर्ग में तथा यक्ष्मज और वृद्धताजन्य में विभाजित होता है।


title: प्रसूतिशास्र

text: बीजवाहिनी बीजग्रंथि शोथ - इसके अंतर्गत बीजवाहिनी बीजग्रंथि तथा श्रोणिकला के जीवाणुओं द्वारा होनेवाले उपसर्ग आते हैं। यह उपसर्ग प्राय: नीचे योनि से ऊपर जाता है परंतु यक्ष्मज बीजवाहिनी शोथ प्राय: श्रोणिकला से प्रारंभ होता है अथवा रक्त द्वारा लाया जाता है।


title: प्रसूतिशास्र

text: गर्भाशय के अघतक अर्बुद पेशी से या अंत:कला से उत्पन्न होते हैं अथवा गर्भाशय तंतु पेशी से उत्पन्न होते हैं।


title: प्रसूतिशास्र

text: (अ) फाइब्रोमायोमाटा - ये अचल, धीरे-धीरे बढ़नेवाले तथा गर्भाशय पेशी में स्थित आवरण से युक्त होते हैं। ये गर्भाशयशरीर में प्राय: होते हैं, कभी कभी अर्बुद गर्भाशयग्रीवा में भी पाए जाते हैं। गर्भाशय में तीन प्रकार के होते हैं-


title: प्रसूतिशास्र

text: शरीर में : एडिनोमेटस, फाइब्राइड, अपरा के कार्सिनोमा एवं सार्कोनाम। ग्रीवा में-अत:कला के फाइब्राइड, कार्सिनोमा, सार्कोमा, गर्भाशय के घातक अर्बुद, इपीथीलियल कोशिकाओं से उत्पन्न होते हैं। अत: कार्सिनोमा तथा सारकोमा से अधिक पाए जाते हैं।


title: प्रसूतिशास्र

text: इनमें होनेवाली पुटि (सिस्ट) तथा अर्बुद का वर्गीकरण करना कठिन होता है क्योंकि उन कोशिकाओं का जिनसे ये उत्पन्न होते हैं विनिश्चय करना कठिन होता है।


title: प्रसूतिशास्र

text: (1) इंडोमेट्रोसिस (endometrosis) इस विकार का मुख्य कारण यह है कि इंडोमेट्रियल ऊतक अपने स्थान के अलावा अन्य स्थानों पर उपस्थित है।


title: प्रसूतिशास्र

text: (2) इनके अतिरिक्त अन्य रोग जैसे वंध्यत्व, कष्ट मैथुन, नपुंसकता, यौनापकर्ष आदि नाना रोगों का वर्णन तथा चिकित्सा का वर्णन इस शास्त्र में करते हैं।


title: प्रसूतिशास्र

text: स्त्री-रोग की चिकित्सा करने वाले चिकित्सक को स्त्री-रोग विशेषज्ञ कहते हैं। भारत में स्त्री-रोग विशेषज्ञ बनने के लिए स्त्री-रोग विषय में एम.डी. की डिग्री लेना अनिवार्य है।


title: प्रकाश आम्बेडकर

text: प्रकाश यशवंत आम्बेडकर (जन्म: 10 मई 1954), आम्बेडकर नाम से लोकप्रिय, एक भारतीय राजनीतिज्ञ, सामाजिक कार्यकर्ता और वकिल हैं। वे भारिप बहुजन महासंघ के संस्थापक एवं राष्ट्रीय अध्यक्ष हैं, इसके अलावा उन्होंने 2018 में वंचित बहुजन आघाड़ी स्थापना की है। वे संसद के दोनोँ सदन राज्यसभा व लोकसभा के सांसद रह चुके हैं। वे भारत रत्न डॉ॰ भीमराव आम्बेडकर के पौत्र हैं।


title: प्रकाश आम्बेडकर

text: प्रकाश आम्बेडकर का जन्म 10 मई 1954 को मुंबई (तब बॉम्बे) में हुआ था। उनके पिता का नाम यशवंत आम्बेडकर और माता का नाम मीराबाई आम्बेडकर हैं। प्रकाश आम्बेडकर अपने दादा, भारतीय संविधान के जनक के रूप में जाने जाते डॉ॰ भीमराव आम्बेडकर द्वारा नामित किया गया था; प्रकाश आम्बेडकर ने सेंट स्टेनिसलाओस हाई स्कूल और सिद्धार्थ कॉलेज, मुंबई भारत में शिक्षा ली। उन्होंने 1982 के बाद से पूरे भारत में कई सामाजिक, धार्मिक एवं राजनैतिक आंदोलनों का नेतृत्व किया। उनके छोटे भाई आनंदराज आम्बेडकर रिपब्लिकन सेना के नेता हैं।


title: भदन्त आनन्द कौसल्यायन

text: भदंत डॉ. आनंद कौसल्यायन (5 जनवरी 1905 - 22 जून 1988) बौद्ध भिक्षु, पालि भाषा के मूर्धन्य विद्वान तथा लेखक थे। इसके साथ ही वे पूरे जीवन घूम-घूमकर समतामूलक समाज का प्रचार प्रसार करते रहे। वे 10 साल राष्ट्रभाषा प्रचार समिति, वर्धा के प्रधानमंत्री रहे। वे बीसवीं शती में बौद्ध धर्म के सर्वश्रेष्ठ क्रियाशील व्यक्तियों में गिने जाते हैं।


title: भदन्त आनन्द कौसल्यायन

text: उनका जन्म ०५ जनवरी १९०५ को अविभाजित पंजाब प्रांत के मोहाली के निकट सोहना नामक गाँव में एक खत्री परिवार में हुआ था। उनके पिता लाला रामशरण दास अंबाला में अध्यापक थे। उनके बचपन का नाम हरिनाम था। १९२० में आनंद ने १०वी की परीक्षा पास की, १९२४ में १९ साल की आयु में आनंद ने स्नातक की परीक्षा पास की। जब वे लाहौर में थे तब वे उर्दू में भी लिखते थे।


title: भदन्त आनन्द कौसल्यायन

text: भारत के स्वतंत्रता आंदोलन में भी आनंद ने सक्रिय रूप से भाग लिया। वे भीमराव आंबेडकर और महापंडित राहुल सांकृत्यायन से काफी प्रभावित थे। उन्होंने भिक्षु जगदीश कश्यप, भिक्षु धर्मरक्षित आदि लोगो के साथ मिलकर पाली तिपिटक का अनुवाद हिंदी में किया। वे श्रीलंका में जाकर बौद्ध भिक्षु हुए। वे श्रीलंका की विद्यालंकर विश्वविद्यालय के हिंदी विभाग में अध्यक्ष भी रहे।


title: भदन्त आनन्द कौसल्यायन

text: आनंद ने जातक की अत्थाकथाओ का ६ खंडो में पालि भाषा से हिंदी में अनुवाद किया। धम्मपद का हिंदी अनुवाद के आलावा अनेक पालि भाषा की किताबों का हिंदी भाषा में अनुवाद किया। साथ ही अनेक मौलिक ग्रंथ भी रचे जैसे - 'अगर बाबा न होते', जातक कहानियाँ, भिक्षु के पत्र, दर्शन : वेद से मार्क्स तक, 'राम की कहानी, राम की जुबानी', 'मनुस्मृति क्यों जलाई', बौद्ध धर्म एक बुद्धिवादी अध्ययन, बौद्ध जीवन पद्धति, जो भुला न सका, ३१ दिन में पालि, पालि शब्दकोश, सारिपुत्र मौद्गाल्ययान की साँची, अनागरिक धरमपाल आदि। आंबेडकर के 'दि बुद्धा एण्ड हिज् धम्मा' ग्रंथ का हिंदी एवं पंजाबी अनुवाद किया है। 22 जून 1988 को भदंत आनंद का नागपुर में महापरिनिर्वाण हो गया।


title: केजीबी

text: केजीबी रूसी भाषा के शब्द कोमितेत गोसुदर्स्त्वेन्नोय बेज़ोप्स्नोस्ति (रुसी: Комитет государственной безопасности; ) का संक्षिप्त रूप है। यह १९५४ से १९९१ में सोवियत संघ के विघटन तक वहाँ की प्रमुख खुफ़िया संस्था थी। वर्तमान में एफएसबी (संघीय सुरक्षा सेवा) वहाँ की प्रमुख सुरक्षा संस्था है।


title: केजीबी

text: १९९० के दशक में रूस की सहायता से जॉर्जिया गणराज्य के विघटन से निर्मित सम्प्रभू राष्ट्र दक्षिण ओसेतिया गणराज्य ने अपनी केजीबी स्थापित की (समान नाम से)।


title: धर्मेन्द्र द्वारा अभिनीत फ़िल्में

text: धर्मेन्द्र (पंजाबी: ਧਰਮਿੰਦਰ ਸਿੰਘ ਦਿਉਲ जन्म: ८ दिसंबर, १९३५) हिन्दी फ़िल्मों के एक अभिनेता हैं। इनकी पत्नी हेमा मालिनी, पुत्र बॉबी देओल और सनी देओल भी फ़िल्मों में करते हैं। धर्मेन्द्र 2004 से 2009 तक भारतीय राज्य राजस्थान के बीकानेर जिले से भारतीय जनता पार्टी के लोकसभा सांसद थे। इन्होंने अपने फ़िल्मी कैरियर की शुरुआत १९६१ में बॉयफ्रैंडनामक फिल्म से की थी।


title: गंगाराम

text: राय बहादुर सर गंगाराम CIE, MVO (मूल नाम : गंगाराम अग्रवाल ; अप्रैल १८५१-जुलाई १०, १९२७) अविभाजित भारत के एक प्रसिद्ध सिविल इंजिनियर, उद्यमी और साहित्यकार थे।


title: गंगाराम

text: लाहौर के शहरी तानेबाने में उनके व्यापक योगदान को देखते हुए खालिद अहमद ने उन्हें "आधुनिक लाहौर का जनक" कहा था।


title: गंगाराम

text: गंगा राम का जन्म सन 1851 में अविभाजित भारत के पंजाब प्रांत के ननकाना साहिब जिले के मंगताँवाला गांव में हुआ था। उनके पिता, दौलत राम, मंगतांवाला में एक पुलिस स्टेशन में जूनियर सब इंस्पेक्टर थे। बाद में, वह अमृतसर चले गए और अदालत के एक प्रति लेखक बन गए। यहां, गंगा राम ने सरकारी हाईस्कूल से अपनी मैट्रिक परीक्षा उत्तीर्ण की और 1869 में लाहौर के सरकारी कॉलेज में शामिल हो गए। 1871 में, उन्होंने रुड़की के थॉमसन सिविल इंजीनियरिंग कॉलेज (अब आई आई टी रूड़की) से छात्रवृत्ति प्राप्त की। उन्होंने 1873 में स्वर्ण पदक के साथ अंतिम निचली अधीनस्थ परीक्षा उत्तीर्ण की। उन्हें सहायक अभियंता नियुक्त किया गया और शाही असेंबली के निर्माण में मदद के लिए दिल्ली बुलाया गया।


title: गंगाराम

text: 1873 में, पंजाब पीडब्ल्यूडी में एक संक्षिप्त सेवा के बाद खुद को व्यावहारिक खेती के लिए समर्पित किया गया। उन्होंने मोंटगोमेरी जिले में 50,000 एकड़ (200 किमी²) बंजर, अनियमित भूमि से पट्टे पर प्राप्त किया, और तीन वर्षों के भीतर विशाल मरुस्थल मुस्कुराते हुए खेतों में परिवर्तित हो गया, एक जलविद्युत संयंत्र द्वारा उठाए गए पानी से सिंचित और एक हजार मील सिंचाई चैनलों के माध्यम से चल रहा था , सभी अपनी लागत पर बनाया गया। यह पहले देश में तरह, अज्ञात और अवांछित का सबसे बड़ा निजी उद्यम था। सर गंगा राम ने लाखों अर्जित किए जिनमें से उन्होंने दान को दिया।


title: गंगाराम

text: पंजाब के गवर्नर सर मैल्कम हैली के शब्दों में, "वह नायक की तरह जीता और एक संत की तरह दिया"। वह एक महान इंजीनियर और महान परोपकारी थे।


title: गंगाराम

text: 1900 में, भगवान एडवर्ड VII के प्रवेश के संबंध में आयोजित होने वाले इंपीरियल दरबार में कार्यों के अधीक्षक के रूप में कार्य करने के लिए भगवान कर्जन द्वारा गंगा राम का चयन किया गया था। उन्होंने दरबार में कई गुना समस्याओं और चुनौतियों का प्रबंधन पूरा किया। वह 1903 में सेवा से समय से पहले सेवानिवृत्त हुए।


title: गंगाराम

text: उन्हें 1903 में राय बहादुर का खिताब मिला, और दिल्ली दुरबार में उनकी सेवाओं के लिए 26 जून 1903 को ऑर्डर ऑफ द इंडियन एम्पायर (सीआईई) का एक सहयोगी नियुक्त किया गया। 12 दिसंबर 1911 को, दिल्ली दरबार के 1911 के बाद एक विशेष सम्मान सूची में, उन्हें रॉयल विक्टोरियन ऑर्डर (एमवीओ) के सदस्य चौथे वर्ग (वर्तमान में लेफ्टिनेंट) नियुक्त किया गया था। 1922 के जन्मदिन सम्मान सूची में उन्हें नाइट किया गया था, और 8 जुलाई को राजा-सम्राट जॉर्ज वी द्वारा बकिंघम पैलेस में व्यक्तिगत रूप से उनके सम्मान के साथ निवेश किया गया था।


title: गंगाराम

text: उन्होंने जनरल पोस्ट ऑफिस लाहौर, लाहौर संग्रहालय, एचिसन कॉलेज, मेयो स्कूल ऑफ आर्ट्स (अब नेशनल कॉलेज ऑफ आर्ट्स), गंगा राम अस्पताल लाहौर, 1921, लेडी मक्लेगन गर्ल्स हाई स्कूल, सरकारी कॉलेज विश्वविद्यालय के रसायन विभाग का डिजाइन और निर्माण किया, मेयो अस्पताल के अल्बर्ट विक्टर विंग, सर गंगा राम हाई स्कूल (अब लाहौर कॉलेज फॉर विमेन), हैली कॉलेज ऑफ कॉमर्स (अब बैंकिंग एंड फाइनेंस के हैली कॉलेज), विकलांग के लिए रवि रोड हाउस, गंगा राम ट्रस्ट बिल्डिंग "द मॉल" और लेडी मेनार्ड इंडस्ट्रियल स्कूल। उन्होंने लाहौर के सर्वश्रेष्ठ इलाकों, रेनाला खुर्द में पावरहाउस के साथ-साथ पठानकोट और अमृतसर के बीच रेलवे ट्रैक के बाद मॉडल टाउन और गुलबर्ग शहर का निर्माण किया।


title: गंगाराम

text: वह पटियाला राज्य में सेवानिवृत्ति के बाद राजधानी की पुनर्निर्माण परियोजना के लिए अधीक्षक अभियंता बन गए। उनके कार्यों में मोती बाग पैलेस, सचिवालय भवन, नई दिल्ली, विक्टोरिया गर्ल्स स्कूल, लॉ कोर्ट और पुलिस स्टेशन थे।


title: गंगाराम

text: जिला लीलपुर (अब फैसलाबाद) के तहसील जारनवाला में, गंगा राम ने एक अद्वितीय यात्रा सुविधा, घोडा ट्रेन (घुड़सवार ट्रेन) बनाई। यह बुकियाना रेलवे स्टेशन (लाहौर जारनवाला रेलवे लाइन पर) से अपने गांव गंगापुर तक एक रेलवे लाइन थी। यह आजादी के बाद भी दशकों तक उपयोग में रहा। 1980 के दशक में मरम्मत की आवश्यकता के लिए यह बेकार हो गया। यह अपनी तरह का अद्वितीय था। रेलवे इंजन की जगह घोड़े के साथ एक संकीर्ण रेल ट्रैक पर खींचा गया दो साधारण ट्रॉली था। 2010 में फैसलाबाद जिला प्राधिकरणों ने इसे सांस्कृतिक विरासत की स्थिति देकर फिर से शुरू किया था।


title: गंगाराम

text: गंगा राम के तीन पुत्र थे, सेवक राम, हरि राम और बालक राम। भारत के विभाजन के बाद, परिवार भारत चला गया और पंजाब में बढ़ गया।


title: गंगाराम

text: वह भी एक आशाजनक अग्रिकलतुरिस्ट थे। उन्होंने लीलपुर में लीलपुर में हजारों एकड़ जमीन खरीदी और इंजीनियरिंग कौशल और आधुनिक सिंचाई तरीकों का उपयोग करके शुष्क भूमि को उपजाऊ क्षेत्रों में बदल दिया। उन्होंने 25000 रुपये के एंडॉमेंट के साथ 3000 रुपये का मेनार्ड-गंगा राम पुरस्कार स्थापित किया। यह पुरस्कार उन तीनों वर्षों के लिए किया जाना था जिन्होंने पंजाब में कृषि उत्पादन में वृद्धि की नवाचार की हो।


title: गंगाराम

text: 10 जुलाई 1927 को लंदन में उनकी मृत्यु हो गई। उनके शरीर पर संस्कार किया गया और उनकी राख भारत वापस लाई गई। राखों का एक हिस्सा गंगा नदी को सौंपा गया था और बाकी को रवि नदी के तट पर लाहौर में दफनाया गया था।


title: गंगाराम

text: सर गंगा राम की संगमरमर की मूर्ति लाहौर में मॉल रोड पर एक सार्वजनिक वर्ग में खड़ी थी। प्रसिद्ध उर्दू लेखक सादत हसन मंटो (उनके प्रसिद्ध व्यंग्य " टोबा टेक सिंह " के लिए जाने जाते हैं) ने उन लोगों पर एक व्यंग्य लिखा जो पाकिस्तान के अस्तित्व में आने के बाद लाहौर में किसी हिंदू की किसी भी स्मृति को खत्म करने की कोशिश कर रहे थे। 1947 के धार्मिक दंगों के उन्मूलन पर एक सच्ची घटना के आधार पर अपनी कहानी "गारलैंड" में, एक आवासीय क्षेत्र पर हमला करने के बाद लाहौर में एक सूजन वाली भीड़, लाहौर के महान हिंदू परोपकारी सर गंगा राम की मूर्ति पर हमला करने के लिए बदल गई। उन्होंने पहले मूर्तियों को पत्थरों से पलट दिया; फिर कोयला टैर के साथ अपना चेहरा परेशान किया। फिर एक आदमी ने पुराने जूते के माला बनाकर मूर्ति की गर्दन के चारों ओर चढ़ने के लिए चढ़ाई की। पुलिस पहुंची और आग खोली। घायल लोगों में पुराने जूते के माला के साथ साथी था। जैसे ही वह गिर गया, भीड़ ने चिल्लाया: "चलो उसे सर गंगा राम अस्पताल ले जाएं" भूल जाते हैं कि विडंबना यह है कि वे उस व्यक्ति की यादों को खत्म करने की कोशिश कर रहे थे, जिसने अस्पताल की स्थापना की थी, जहां व्यक्ति को अपना जीवन बचाने के लिए लिया जाना था।


title: गंगाराम

text: एक छात्र छात्रावास, गंगा भवन की स्थापना आईआईटी रुड़की (पूर्व में रुड़की विश्वविद्यालय और सिविल इंजीनियरिंग के थॉमसन कॉलेज) में उनके सम्मान में 26 नवंबर 1957 को हुई थी। लाहौर में सर गंगा राम अस्पताल, पाकिस्तान को 27 मई 200 9 को पास के पुलिस स्टेशन को नष्ट करने वाले विस्फोटों में आंशिक रूप से क्षतिग्रस्त हो गया था।


title: गंगाराम

text: आज, उनके परिवार अपने बेटों और बेटियों के माध्यम से दुनिया भर में रहते हैं। इनमें से कुछ में इंदु वीरा, महान पोते और नई दिल्ली में सर गंगाराम अस्पताल के संस्थापक धर्म वीरा के पुत्र भी शामिल हैं। उनके अन्य महान पोते, डॉ अश्विन राम जॉर्जिया इंस्टीट्यूट ऑफ टेक्नोलॉजी के कंप्यूटिंग कॉलेज में इंटरेक्टिव कंप्यूटिंग स्कूल में एक एसोसिएट प्रोफेसर हैं, जबकि उनकी बड़ी पोती, श्रेला फ्लैदर, बैरोनेस फ्लदर, एक शिक्षक और ब्रिटिश राजनेता हैं ।


title: गंगाराम

text: 11. An article on Sir Ganga Ram in "The Legacy of The Punjab" by R. M. Chopra, 1997, Punjabee Bradree, Calcutta.


title: हम तुम्हारे हैं सनम

text: हम तुम्हारे हैं सनम 2002 में बनी हिन्दी भाषा की नाटकीय प्रेमकहानी फिल्म है। इसमें प्रमुख भूमिकाओं में सलमान खान, शाहरुख खान और माधुरी दीक्षित है। यह करण अर्जुन (1995) के बाद सलमान खान और शाहरुख खान की मुख्य पात्र वाली दूसरी फिल्म है। ऐश्वर्या राय बच्चन ने फिल्म में कैमियो किया है। इस फिल्म के अधिकार शाहरुख खान के रेड चिलीज़ एंटरटेनमेंट के स्वामित्व में हैं।


title: हम तुम्हारे हैं सनम

text: देव नारायण (आलोक नाथ) अपनी विधवा बेटी लक्ष्मी (अरुणा ईरानी) और उसके बच्चों राधा और प्रशांत के साथ रहता है। देव भी दो अनाथ बच्चों, गोपाल और नीता को पालता है। लक्ष्मी सोचती है कि देव गोपाल और नीता का अधिक ख्याल रख रहा है इसलिये वह उसके बच्चों के साथ घर छोड़ देती है। लक्ष्मी जल्द ही सड़क पर एक अनाथ लड़के को पाती है और अपनाती है। राधा उसे सूरज नाम देती है और दोनों में भाई-बहन का रिश्ता बन जाता है। सूरज का गायन के लिए एक विशेष लगाव है।


title: हम तुम्हारे हैं सनम

text: वर्ष गुजरते हैं और सूरज (सलमान खान) अब एक प्रसिद्ध और लोकप्रिय गायक है। सूरज ने अपनी सफलता के श्रेय राधा को दिया है और उसके लिए आभारी है। राधा (माधुरी दीक्षित) भी उसे विशेष रूप से पसंद करती है। इस बीच, गोपाल (शाहरुख खान) एक धनी व्यावसायिक टाइकून बन गया है। जब लक्ष्मी एक दुर्घटना में मारी जाती है, राधा और प्रशांत (अतुल अग्निहोत्री) गोपाल के घर में रहने के लिए ले जाया जाता है। उनके साथ नीता (सुमन रंगनाथन) भी रहती है। गोपाल शादी करने के लिए राधा से पूछता है और वह इससे सहमत होती है। उनकी शादी की रात को गोपाल राधा से पूछता है कि वह दुनिया में सबसे अधिक किससे प्यार करती है, तो वह अपनी माँ और प्रशांत का जवाब देती है। गोपाल को ठेस पहुँचती कि उसने उसका उल्लेख नहीं किया। समय बढ़ता है और गोपाल दो चीजों को खास नापसंद करने लगता है। सबसे पहले वह और राधा आर्थिक रूप से प्रशांत का समर्थन कर रहे हैं जबकि वयस्क है और दूसरी बात राधा सूरज के साथ फोन पर हमेशा रहती है। एक गलतफहमी के बाद, गोपाल अपना आपा खो देता है और प्रशांत घर से बाहर निकाल देता है।


title: हम तुम्हारे हैं सनम

text: गोपाल जल्द ही सोचता है कि सूरज और राधा चुपके से एक दूसरे को देख रहे हैं और उसे भी घर से निकाल देता है। राधा अपने रिश्तेदारों के साथ रहने के लिए चली जाती है। हर कोई सोचता है राधा बस कुछ दिनों के लिए रहने आई है। गोपाल राधा को तलाक का नोटिस भेजता जब सूरज को स्थिति का एहसास होता है। वह और प्रशांत गोपाल से बात करना चाहते हैं, लेकिन राधा उन्हें ऐसा करने नहीं देना चाहती। सूरज चुपके से गोपाल के साथ एक बैठक आयोजित करता है। गोपाल आता है और गुस्से में सूरज का सामना करता है। आखिरकार, गोपाल एक भरी हुई बंदूक बाहर खींचता है और उसे गोली मार करने के लिए सूरज से कहता है। इसके बाद गोपाल चला जाता है। सूरज अब अपने को राधा के तलाक का कारण मानता है और अत्यंत दोषी महसूस करता है। उसने अब चीजें सही करने का प्रण लिया। राधा भी जान जाती है कि गोपाल सूरज के साथ उसकी दोस्ती के बारे में गुस्सा था। वह और सूरज फिर से कभी न मिलने के लिए सहमत होते हैं।


title: हम तुम्हारे हैं सनम

text: सूरज उसकी प्रेमिका सुमन (ऐश्वर्या राय) को स्थिति बताता है। सुमन गोपाल से बात करती है और बताती कि वो कहाँ गलत हो गया था। गोपाल भी जान जाता है कि उसने राधा और सूरज की दोस्ती को गलत समझा है। वे राधा को आत्महत्या करने से रोकता है और दोनों की सुलह हो जाती है। वे सूरज के शो में जाते हैं। गोपाल और सूरज एक-दूसरे से माफी माँगते हैं और मसलों को खत्म करते हैं।..


title: गर्म पानी के कुंड

text: तालाबों का एक भाग है, गर्म झरनें एवं झील है, पानी, तालाबों में या एक स्वभावतया भूमिगत हैं। शरीर के भिन्न भिन्न आकार का पानी जल आवास है। खनिज मिश्रण की चट्टानें और पाया कि एक विशेष कछार३ाील भूमिगत कार्य करने के लिए एक गर्म ३ारनोंएवं है। यह समझा जाता है कि इन चट्टानों जाल और खनिजों की अनुमति दें और उन्हें अपने खमीर बनने के लिए, जो जल को तापता है। कारण से उबलता है और विसंक्रमित गर्म जल की सतह पर/ पानी की सतह के तापमान में भी सामान्य आधार पर विचार करने के लिए एक गर्म तापमान निकलती है। जमीन के समय औसत तापमान 57 º (च) कई क्षेत्रों में (13.9 º (ग), तापमान सतह में पहुंच कर स् त्रोत में पानी के तापमान को निम्न मध्य-100 (37.8 से 65.6 º (ग). एक रखवाली करने लगता है जो कि टावर का प्रयोग किया गया है। यह कहा जा रहा है कि वर्ग का सहारा एकांतवासी बन गया, यह भी कहा जाता है कि बैठक जरासंध गुफा और लोकप्रिय "महाराजा' के नाम भगवान कृष्ण के समकालीन जरासंध महाभारत के महाकाव्य में वर्णित है। सर्दियों में आ गया है और स्वास्थ्य भीड राजगीर एक कारण है गर्म ३ारनोंएवं को अपनी स्वाभाविक आयताकार गर्माहट कुर्तो पत्थर से प्रकृति की शक्तियों के तालाबों, पानी है। ये तालाब कहा जाता है, जो वक्फसंपत्तियों को औषध सहायता शामिल/ का स्रोत राजगीर सप्तपर्णी गुफा के गर्म पानी भी जाता है कि स् त्रोत पवित्र है और वक्फसंपत्तियों को रोगहरक, बौद्धों औरजैनों हिन् दुओं का है। हमने राजगीर शहर में बिहार राज्य में गरम पानी की रौ है। गर्म पानी के पास इन लक्ष्मी नारायण मंदिर परिसर पाया जाता है और स् त्रोत के आधार पर पहाड़ी विभारा है। आज राजगीर पर्यटकों के साथ ही देश भर से भक्तों को आकर्षित जो अपने गर्म पानी स्प्रिंग्स के लिए जाना जाता है। इसके अलावा पर्यटकों और श्रद्धालुओं से वे इन गर्म पानी के झरने का मानना है के रूप में इस जगह भी अक्सर बीमार और कमजोर हैं, जो उन सभी में कई रोगों का इलाज करेंगे. यहां पूल में गर्म पानी तालाबों कई त्वचा रोगों का इलाज करने में मदद जो औषधीय गुण होते हैं। आप प्रसाद और कई अन्य धार्मिक भेंट मिलता है, जहां मंदिर के पास कई स्टालों भी कर रहे हैं। भी "राजहरा" पहाड़ियों के रूप में जाना राजगीर पहाड़ियों, बिहार के भारतीय राज्य के मध्य क्षेत्रों में राजगीर के नगर के पास स्थित हैं। पहाड़ियों के आसपास 65 किलोमीटर के विस्तार के दो समानांतर लकीरें से मिलकर. अपने उच्चतम बिंदु पर, पहाड़ियों 388 मीटर की ऊंचाई तक बढ़, लेकिन पहाड़ियों से ज्यादातर के आसपास 300 मीटर ऊंचे हैं। मौके दो समानांतर लकीरें द्वारा संरक्षित किया गया है। स्वयं बुद्ध द्वारा बौद्ध धर्म में परिवर्तित किया गया था, जो बिम्बिसार, वह बुद्ध सुबह और शाम में पास से गुजर घड़ी सकता है, ताकि उसके जेल में एक छोटी पहाड़ी के पास का निर्माण किया जा अनुरोध किया।


title: गर्म पानी के कुंड

text: आधुनिक दिन में, आगंतुकों बुद्ध लोटस सूत्र. वंश पर, दर्शकों कूटा, देख सकते हैं प्रचार किया है माना जाता है, जहां के पास बौद्ध मंदिर (शांति शिवालय, यात्रा करने के लिए पहाड़ी की चोटी पर एक रज्जुमार्ग)।


title: ग़दर राज्य-क्रांति

text: ग़दर राज्य-क्रान्ति फरवरी १९१५ में ब्रितानी भारतीय सेना में हुई एक अखिल भारतीय क्रान्ति थी जिसकी योजना गदर पार्टी ने बनायी थी। यह क्रान्ति भारत से ब्रिटिश राज को समाप्त करने के उद्देश्य से १९१४ से १९१७ के बीच हुए अखिल भारतीय विद्रोहों (जिन्हें हिन्दू-जर्मन षडयन्त्र कहते हैं।) में से सबसे बड़ी थी। इसे प्रथम लाहौर षडयन्त्र भी कहते हैं।


title: ग़दर राज्य-क्रांति

text: गदर पार्टी के नेताओं ने निर्णय लिया कि अब वह समय आ गया है कि हम ब्रिटिश सरकार के खिलाफ उसकी सेना में संगठित विद्रोह कर सकते हैं। क्योंकि तब प्रथम विश्वयुद्ध धीरे-धीरे करीब आ रहा था और ब्रिटिश हकुमत को भी सैनिकों की बहुत आवश्यकता थी। गदर पार्टी के नेतृत्व ने भारत वापिस आने का निर्णय लिया।


title: ग़दर राज्य-क्रांति

text: अगस्त १९१४ में बड़ी रैलियों और जनसभाओं का आयोजन किया गया। जिसमें सभी हिन्दुओं से कहा गया कि वे हिन्दुस्तान की ओर लौटें और ब्रिटिश हकुमत के विरूद्ध सशस्त्र विद्रोह में भाग लें। इस प्रकार गदर पार्टी के अध्यक्ष सोहन सिंह भाकना, जो कि जापान में थे, ने भारत आने का निर्णय लिया। उन्होने बड़ी सावधानी से अपनी योजना को तैयार किया। ब्रिटिश हकुमत के दुश्मनों से मदद प्राप्त करने के लिए गदर पार्टी ने बरकतुल्लाह को काबुल भेजा। कपूर सिंह मोही चीनी क्रान्तिकारियों से सहायता प्राप्त करने के लिए सन यात-सेन से मिले। सोहन सिंह भाकना भी टोकियो में जर्मन कांउसलर से मिले। तेजा सिंह स्वतंत्र ने तुर्कीश मिलिट्री अकादमी में जाना तय कर लिया ताकि प्रशिक्षण प्राप्त किया जा सके। गदर पार्टी के नेता पानी और जल के रास्ते भारत पहुंचना चाहते थे। इसके लिए कामागाटा मारू, एस.एस. कोरिया और नैमसैंग नाम के जहाजों पर हजारों गदर नेता चढकर भारत की ओर आने लगे।


title: ग़दर राज्य-क्रांति

text: लगभग ८ हजार गदर सदस्य भारत विद्रोह के लिए लौट रहे थे और उनका पहुंचना १९१६ तक तय था। देहरादून में भाई परमानन्द ने घोषणा की कि ५ हजार गदर सदस्य उनके साथ आयें। लेकिन बीच की किसी कमजोर कड़ी के कारण यह सूचना ब्रिटिश हकुमत तक पहुंच गयी। उन्होने युद्ध की घोषणा वाले पोस्टरों को गंभीरता से लिया। सितम्बर १९१४ को सरकार ने एक अध्यादेश पारित किया जिसके तहत राज्य सरकारों को यह अधिकार दे दिया गया कि वे भारत में दाखिल होने वाले किसी भी व्यक्ति को हिरासत में लेकर पूछताछ कर सकेंगे भले ही वह भारतीय मूल का क्यों न हो। पहले बंगाल और पंजाब की राज्य सरकारों को यह अधिकार दिये गये और इसके लिए लुधियाना में एक पूछताछ केन्द्र भी स्थापित किया गया। कामागाटा मारू के यात्री इस अध्यादेश के पहले शिकार बने। सोहन सिंह भाकना और अन्य लोगों को नैमसैंग जहाज से उतरते समय गिरफ्तार कर लिया गया और लुधियाना लाया गया। वे गदर सदस्य जो पोसामारू जहाज से आये थे वे भी पकड़े गये। उन्हें मिंटगुमरी और मुल्तान की जेलों में भेज दिया गया। जो जमानत पर छूट गए।


title: ग़दर राज्य-क्रांति

text: अधिकांश गदरी सिख मजदूर और सैनिक थे अतएव उन्होने अपनी लडाई पंजाब से प्रारंभ की। भारत में गदर के जवानों ने दूसरे क्रान्तिकारियों के साथ अच्छे रिश्ते कायम कर लिये। इनमें से कुछ ने बंगाल और उत्तर प्रदेश में रेव्यूलूश्नरी पार्टी ऑफ इण्डिया (१९१७) गठित की। विष्णु गणेश पिंगले, करतार सिंह सराबा, रास बिहारी बोस, भाई परमानन्द, हाफिज अब्दुला आदि क्रान्तिकारियों ने महत्वपूर्ण भूमिका अदा की। अमृतसर को कन्ट्रोल सेन्टर के रूप में प्रयोग किया गया। उसे गदर पार्टी ने बाद में लाहौर स्थानान्तरित कर दिया। १२ फ़रवरी १९१५ को गदर पार्टी ने निर्णय लिया कि विद्रोह और क्रान्ति का दिन २१ फ़रवरी १९१५ होगा। विद्रोह लाहौर की मियांमीर छावनी और फिरोजपुर छावनी से प्रारंभ करना निश्चित हुआ। मियांमीर उस समय अंग्रेजो की 9 डिवीजन में से एक डिजाइन का केंद्र था और पंजाब की सभी छावनियां इसके आधीन थीं। फिरोजपुर की छावनी में इतना हथियार व गोलाबारूद था जिसके इस्तेमाल से अंग्रेज सेना को पराजित किया जा सकता था। उस समय तक गोरी सेना यूरोप भेजी आ चुकी थी और छावनियों में अधिकांश भारतीय मूल के सिपाही और अफसर ही मौजूद थे। थोड़े हथियारबंद लोगों और छावनी के सिख सिपाहियों की मदद से इस जंग को लड़ा जाना था। पूरी रणनीति को मियां मीर, फिरोजपुर, मेरठ, लाहौर और दिल्ली की फौजी छावनियों में लागू किया गया था। कोहाट, बन्नू और दीनापुर में भी विद्रोह उसी दिन होना था। करतार सिंह सराबा को फिरोजपुर को नियंत्रण में लेना था। पिंगले को मेरठ से दिल्ली की ओर बढना था। डाक्टर मथुरा सिंह को फ्रंटियर के क्षेत्रों में जाना था। निधान सिंह चुघ, गुरमुख सिंह और हरनाम सिंह को झेलम, रावलपिंडी और होती मर्दान जाना था। भाई परमानन्द जी को पेशावर का कार्य दिया गया था।


title: ग़दर राज्य-क्रांति

text: दुर्भाग्य से ब्रिटिश हकुमत को अपने एजेंटों के माध्यम से क्रान्ति की खबर लग गयी। गदर के नायकों ने विद्रोह की तिथि में २१ फ़रवरी के स्थान पर १९ फ़रवरी करके परिवर्तन कर दिया। परन्तु ब्रिटिश प्रशासन ने तीव्रता दिखाते हुए कार्य किया और भारतीय सेना को बिना हथियार का बना दिया। बारूद के गोदामों पर कब्जा कर दिया इसके बाद गदर पार्टी के बहुत से नेता और योजक गिरफ्तार हो गये। उन्हें लाहौर में कैद कर लिया गया। ८२ गदर नेताओं के ऊपर मुकदमा चला जिसे लाहौर कांस्पिरेसी केस कहा गया। १७ गदर सदस्यों को भगोड़ा घोषित किया गया।


title: ग़दर राज्य-क्रांति

text: पंजाब के गवर्नर माइकल ओ डायर ने ब्रिटिश हकुमत से विशिष्ट कानूनी प्रावधानों की मांग की जिसके तहत कोर्ट में अपील की व्यवस्था न हो सके। अंग्रेज सरकार "डिफेन्स ऑफ इण्डिया रूल" का प्रावधान लेकर आयी जिसके तहत गदर नेताओं के विरूद्ध झटपट निर्णय हो सके। १३ सितम्बर १९१५ को २४ गदर नेताओं को मौत की सजा सुनाई गई शेष को उम्र कैद दी गयी। २५ अक्टूबर १९१५ को दूसरे लाहौर कांस्प्रेसी केस में १०२ गदर नेताओं का मुकदमा प्रारम्भ हुआ, जिसका निर्णय ३० मार्च १९१६ को हुआ, जिसके तहत ७ को फांसी की सजा दी गयी, ४५ को उम्रकैद और अन्यों को ८ महीने से ४ वर्ष की कठोर सजा सुनाई गयी।


title: ऐतिहासिक विधि

text: ऐतिहासिक विधि (Historical method) उन तकनीकों और दिशानिर्देशों का समुच्चय है जिनका उपयोग इतिहासकार अतीत के इतिहास के अनुसन्धान तथा लेखन के लिए करते हैं। इसके लिए प्राथमिक स्रोतों और पुरातत्व सहित अन्य साक्ष्यों का उपयोग किया जाता है। इतिहास के दर्शन में, ज्ञानमीमांसा नामक उपक्षेत्र में एक उचित ऐतिहासिक विधि की सम्भावना एवं प्रकृति का प्रश्न उठाया जाता है। ऐतिहासिक पद्धति तथा इतिहास लेखन की विभिन्न विधियों के अध्ययन को इतिहासलेखन (historiography) कहते हैं।


title: केसरिया बालम आवो हमारे देस

text: केसरिया बालम आवो हमारे देस भारतीय हिन्दी धारावाहिक था, इसका प्रसारण सहारा वन पर 16 नवंबर 2009 से शुरू हुआ था। इसकी कहानी एक गरीब राजपूत लड़की, रुक्मिणी पर आधारित है जो अपने जीवन से संघर्ष करती है और अपने भाग्य से लड़ती है। इसका निर्माण अजय सिन्हा द्वारा किया गया।


title: केसरिया बालम आवो हमारे देस

text: इसकी कहानी राजस्थान के जैसलमेर में है। रुक्मिणी उर्फ़ रुक्मी (जया बिनजू) अपने पिता मदन सिंह, सौतेली माँ धापू, सौतेली बहन रसाल (तोरल रसपुत्र) और सौतेले भाई भाई घीसु के साथ रहती है। वे गरीब हैं और जरूरतें पुरी करने के लिए संघर्ष करते हैं। बचपन में रुक्मी ने रसाल को आग से बचाया था जिससे उसके चेहरा का एक भाग जल गया। तब से, वह एक आधा घूंघट पहने रहती है ताकि जलन के निशान दिखाई न दें। रूक्मी का घबड़ाया हुआ चेहरा समाज द्वारा उसकी स्वीकृति में बाधा के रूप में कार्य करता है।


title: केसरिया बालम आवो हमारे देस

text: दूसरी तरफ, रणवीर (अक्षत गुप्ता), एक चित्रकार और क्षेत्र में सबसे समृद्ध परिवार का पुत्र है। वह अपनी कल्पना से एक लड़की की एक तस्वीर बनाता है जो बिलकुल रुक्मिणी की तरह लगती है। एक दिन वह रूक्मिणी को देखता है और यह देखकर दंग रह जाता है उसके चित्र की वो लड़की वास्तव में है। रणवीर को उससे प्रेम हो जाता है और उसके लिए प्रस्ताव देता है। रूक्मिणी उसे अपने जले हुए चेहरे के बारे में बता देना चाहती है पर ऐसे करने में वो असमर्थ हो जाती है। वह उसे सब कुछ समझाते हुए एक पत्र लिखती है लेकिन धापू, जो रुक्मी की शादी करवाकर उसे जल्दी घर छोड़ने की इच्छा रखती है, पत्र बदल देती है। रुक्मिणी मानती है कि रणवीर सच को जानता है। वे अपने परिवारों के आशीर्वाद से विवाह करते हैं।


title: केसरिया बालम आवो हमारे देस

text: रणवीर, शादी की रात, रुक्मिणी के घूँघट (घूंघट) को उठाता है और उसके निशान देखता है। वह ठगा हुआ महसूस करता है और उसे अपनी पत्नी के रूप में स्वीकार करने से इनकार करता है। रणवीर का परिवार उसकी दूसरी शादी कराना चाहता है। मदन सिंह अपनी छोटी बेटी रसाल से रणवीर से शादी करने के लिए कहता है। रसाल, जो विक्रम नाम के एक सैनिक के प्यार में है, सहमत हो जाती है, भले ही इसका मतलब है कि उसका प्यार हमेशा के लिए खो देना। शादी के बाद, रणवीर और उसका परिवार रसाल को पसंद करते हैं; लेकिन रुक्मिणी को दासी की तरह माना जाता है। कुछ समय बाद, रणवीर और रसाल एक-दूसरे के प्यार में पड़ जाते हैं; वे अपने विवाह का उपभोग करते हैं और वह गर्भवती हो जाती है। पूरा परिवार खुश है; हालाँकि, रसाल का एक घटना में गर्भपात होता है। बाद में, नशे की हालत में रणवीर, रुक्मी पर ज्यादती करता है। परिणामस्वरूप वह गर्भवती हो जाती है, लेकिन रसाल की खातिर, बच्चे को जन्म देने वाले की पहचान नहीं बताती। आखिरकार रसाल को तथ्यों का पता चल जाता है। वह रणवीर को माफ कर देती है, क्योंकि जब वह घटना हुई तो वह अपने होश में नहीं था। रुक्मी एक दुर्घटना में अपने अजन्मे बच्चे को खो देती है।


title: केसरिया बालम आवो हमारे देस

text: रणवीर के पिता को उसके बुरे भतीजे दीप (महेश शेट्टी) ने मार डाला था क्योंकि वह परिवार की संपत्ति पर कब्जा करना चाहता था। दीप, उसकी मां और मामा, रणवीर, रसाल और रुक्मी के खिलाफ साजिश रचते हैं। केवल रुक्मी सच जानती है, लेकिन कोई भी उसका विश्वास नहीं करता है कुछ समय बाद, दीप रणवीर पर हमला करता है, और वह एक चट्टान से गिर जाता है और सब मानते हैं कि वह मर चुका है। रसाल को पता चलता है कि वह फिर से गर्भवती है। रणवीर को कुछ लोगों द्वारा बचाया जाता है लेकिन वह अपनी याददाश्त खो देता है। वह रुक्मी से उस धर्मशाला में मिलता है जहाँ वह ठीक हो रहा है। रुक्मी उसे नहीं बताती कि वह कौन है, क्योंकि दीप अभी भी उसे मारने की कोशिश कर रहा है। अब, रणवीर रुक्मी के प्यार में पड़ जाता है और उससे शादी करने की पेशकश करता है। जब उसका परिवार उसे धर्मशाला में पाता है, तो वह रुक्मी को अपने साथ घर ले जाने की ज़िद करता है। रसाल और उसके ससुराल वाले रुक्मी से नफरत करने लगते हैं क्योंकि उन्हें लगता है कि उसने रणवीर की हालत का फायदा उठाया है। घीसू रणवीर को रुक्मी के साथ अपने पिछले जीवन के बारे में बताता है। रणवीर रुक्मी के साथ बुरा बर्ताव करने के लिए पछतावा करता है और अब उसे अपनी पत्नी के रूप में सभी विशेषाधिकार देता है।


title: केसरिया बालम आवो हमारे देस

text: कुछ समय बाद, रसाल का पूर्व प्रेमी विक्रम युद्ध से लौट आता है पर वो अपना एक पैर खो चुका है। रणवीर ने विक्रम और रसाल के बीच शादी का प्रस्ताव रखा। शुरू में, सभी लोग नाराज होते हैं, लेकिन रणवीर उन सभी को मना लेता है। यहां तक कि रसाल भी बड़ी हिचकिचाहट के बाद सहमत हो ती हैं। विक्रम और रसाल की शादी के तुरंत बाद, वह उसे और रणवीर के बेटे को जन्म देती है। अनिच्छा से, वह रुक्मी के साथ बच्चे को छोड़ देती है और विक्रम के साथ चली जाती है। बच्चे का नाम गोविंद रखा जाता है। रुक्मी वादा करती है कि उसके अपने बच्चे कभी नहीं होंगे, ताकि गोविंद उसके ध्यान का एकमात्र केंद्र बना रहे। चार साल बाद, विक्रम और रसाल गोविंद का जन्मदिन मनाने के लिए रुक्मी और रणवीर के साथ शामिल होते हैं। दुष्ट दीप रणवीर और गोविंद को नुकसान पहुंचाने की कोशिश करता है। हालांकि, अब तक, रणवीर ने अपनी स्मृति को पुनः प्राप्त कर लिया और अपने चचेरे भाई के बारे में सच्चाई का पता लगा लिया। वह दीप की कोशिश को नाकाम कर देता है। दीप को उसके ही पिता ने गोली मार देते हैं। रसाल और धापू रुक्मी से क्षमा माँगते हैं। परिवारों को खुशी मिलती है और रुक्मी के धैर्य को पुरस्कृत किया जाता है।


title: गवरी देवी

text: गवरी देवी (Gavri Devi) की गिनती राजस्थान के महान लोक गायकों में की जाती हैं. मांड गायन शैली गवरी देवी का जन्म वर्ष 1920 को जोधपुर रियासत में हुआ था. इनके माता-पिता दोनों गायक के रूप में बीकानेर दरबार में कलाकर थे. जब इनकी शादी हुई, उन्ही वर्षों में इनके पति के देहांत हो जाने के बाद यह पूरी तरह संगीत की दुनियां में रम गई. इन्होने कई अंतर्राष्ट्रीय कार्यक्रमों में अपनी गायिकी के सुर बिखेरे हैं.


title: सुलैमान (इस्लाम)

text: सुलैमान (इस्लाम) (अंग्रेज़ी:) क़ुरआन में वर्णित अरबी भाषा में प्राचीन अरब के एक नबी पैग़म्बर का नाम है। हज़रत दाऊद के पुत्र, इस्लाम मान्यता से सुलैमान को जानवरों और जिन्न से बात करने की क्षमता सहित कई ईश्वर प्रदत्त उपहार दिए गए थे। अरब इतिहासकारों ने सुलैमान को दुनिया भर के सबसे महान शासकों में से एक माना।


title: सुलैमान (इस्लाम)

text: इस्लाम धर्म की महत्वपूर्ण पुस्तक क़िसासुल अंबिया और ऐतिहासिक पुस्तकों के अनुसार अल-अक्सा मस्जिद और यरुशलम का निर्माण शुरू किया। ये इमारतें आज भी मौजूद हैं।


title: अतलास पर्वत

text: अतलास पर्वत या ऐटलस पर्वत () पशिमोत्तरी अफ़्रीका में स्थित एक २,५०० किमी लम्बी पर्वत शृंखला है। यह मोरक्को, अल्जीरिया और तूनीसीया के देशों से निकलती है और इसका सबसे ऊँचा पहाड़ दक्षिण-पश्चिमी मोरक्को में स्थित ४,१६७ मीटर (१३,६७१ फ़ुट) लम्बा तूबक़ाल () पर्वत है। अतलास पर्वतों की श्रेणियाँ भूमध्य सागर और अंध महासागर के साथ लगे तटीय क्षेत्र को सहारा रेगिस्तान से बांटती हैं। इस पर्वतीय इलाके में रहने वाले लोग मुख्य रूप से बर्बर जाति के हैं।


title: अतलास पर्वत

text: अतलास पर्वतों में बहुत सी ऐसी जानवरों और वृक्षों-पौधों की जातियाँ हैं जो अफ़्रीका के अन्य भागों से बिलकुल अलग हैं और यूरोप से मिलती जुलती हैं। पूर्वकाल में ऐसी भी कुछ जातियाँ थी जो अब विलुप्त हो चुकी हैं। इनमें बर्बरी मकाक (बन्दर), अतलास भालू (अफ़्रीका की इकलौती भालूओं की जाति जो अब विलुप्त हो चुकी है), बर्बरी तेंदुआ, बर्बरी हिरण, बर्बरी भेड़, बर्बरी सिंह, अफ़्रीकी औरोक्स (विलुप्त), उत्तरी गंजी आइबिस (चिड़िया), अतलास पहाड़ी वाइपर (सांप), यूरोपीय काला चीड़, अतलास सीडर (एक प्रकार का देवदार) व अल्जीरियाई बलूत शामिल हैं।


title: संकलन अभिक्रिया

text: कार्बनिक रसायन में संकलन अभिक्रिया (addition reaction) वह कार्बनिक अभिक्रिया है जिसमें दो या दो से अधिक मिलकर एक बड़ा अणु बनाते हैं।


title: संकलन अभिक्रिया

text: संकलन अभिक्रियाएँ उन्हीं रासायनिक यौगिकों तक सीमित होती हैं जिनमें एकल आबन्ध के बजाय बहुबन्ध हों , जैसे कि कार्बन-कार्बन द्वि-आबन्ध ( ऐल्कीन ) वाले अणु या त्रि-आबन्ध वाले अणु ( एल्काइन ) । या फिर वे यौगिक जिनमें वलय (रिंग) होते हैं, क्योंकि इन्हें भी 'असंतृप्ति के बिन्दु' जैसा ही माना जाता है।


title: संकलन अभिक्रिया

text: ध्रुवीय संकलन अभिक्रियाएँ दो प्रकार की होतीं हैं- इलेक्ट्रॉनरागी संकलन (electrophilic addition) तथा नाभिकरागी संकलन (nucleophilic addition)। अध्रुवीय संकलन अभिक्रियाएँ भी होतीं हैं जिनके दो प्रकाए हैं- मुक्त-मूलक संकलन (free-radical addition) तथा चक्रीय संकलन(cycloaddition)। बहुलकीकरण में भी संकलन अभिक्रिया देखने को मिलती है जिन्हें संकलन बहुलकीकरण कहते हैं।


title: रवीन्द्र भवन, भोपाल

text: रवींद्र भवन बाणगंगा प्रोफेसर कॉलोनी मैं स्थित है। यह भोपाल के महत्वपूर्ण स्थानों में से एक है,रवींद्र भवन का उद्घाटन प्रोफेसर हुमायूं कबीर द्वारा दिनांक 15 वैशाख 1884 शकाब्द को संपन्न हुआ था। यहां विभिन्न प्रकार की सांस्कृतिक शैक्षणिक तथा कलात्मक क्रियाकलाप होते हैं। हाल ही में इसका नवीनीकरण किया गया है नया रंगरोगन किया गया है तथा बैठने की बेहतर व्यवस्थाएं बनाई गई है यहां पर कई प्रसिद्ध नाटक मुशायरे कवि संगोष्ठियां म्यूजिक कॉन्सर्ट इत्यादि होते रहे हैं रविंद्र भवन के प्रांगण में में एक कैफेटेरिया भी है।


title: रवीन्द्र भवन, भोपाल

text: देश भर में जब कई जगह मुख्य रूप से राजधानियों और बड़े शहरों में रवींद्र भवन बनने की योजना आई थी। उसी योजना के तहत भोपाल में रवींद्र भवन की स्थापना हुई। तब मध्यप्रदेश में इस तरह का कोई हाॅल नहीं था, उस समय से जो इसकी पहचान बनी वह आज भी कायम हैै। भोपाल शहर के बीचों-बीच स्थित ये भवन वर्षों से कलाकारों और आयोजकों की पहली पसंद रहा है। स्थानीय से लेकर अंतरराष्ट्रीय स्तर की नाट्य, नृत्य, गायन-वादन व साहित्यिक प्रस्तुतियां रवींद्र भवन के मंच पर होती रही हैं। अलग-अलग दौर के महानतम कलाकारों ने अपनी प्रस्तुतियों से इस मंच को सुशोभित किया हैै।


title: रवीन्द्र भवन, भोपाल

text: अब नये दौर में रवींद्र भवन नई इबारत गढ़ रहा है। इसके परिसर में नव-निर्मित रवींद्र सभागम केंद्र साहित्य और कला की नई दास्तां कहने को तैयार है। ये देश में पहला ऐसा केंद्र है जिसके आडिटोरियम, सभी हाॅल व दीर्घाओं के नाम शास्त्रीय संगीत की रागों के आधार पर रखे गए हैं। इसमें बना मध्यप्रदेश का सबसे बड़ा आडिटोरियम 'हंसध्वनि' 1500 दर्शक क्षमता वाला है। शाम के इस खूबसूरत राग की तरह ही इस सभागार की बनावट भी सुरों की जादुई दुनिया में ले जाती है। इसके साथ ही 212 दर्शक क्षमता का गौरांजनी सभागृह (मिनी आडिटोरियम), जयजयवन्ती सभागार (बोर्ड रूम) क्षमता 80 व्यक्ति, मालकौश बैठक कक्ष क्षमता 40 व्यक्ति, कौशिकी उत्सव कक्ष (बैंक्वेट हाॅल) क्षमता 350 व्यक्ति, मल्हार आडियो रिकाॅर्डिंग स्टूडियो, श्रीरंजिनी वीडियो रिकाॅर्डिंग स्टूडियो, कुरंजिका भोजन कक्ष, वागीश्वरी अभ्यास कक्ष (रिहर्सल रूम), ललित कलावीथिकाएं (आर्ट गैलरी), आभावती कला कक्ष, सरस्वती पुस्तकालय कक्ष, सरस्वतीरंजनी मुद्रण/प्रकाशन कक्ष, केदारा-नट आडियो-वीडियो लाईब्रेरी कक्ष जैसी सुविधाएं शामिल हैं।


title: रवीन्द्र भवन, भोपाल

text: रवींद्र भवन से पहले भोपाल में कोई ऐसी जगह नहीं थी जहां कलाकार अपनी कला का प्रदर्शन कर सकें। जब रवींद्र भवन बना तो कला-संस्कृति के क्षेत्र में जैसे क्रांति आ गई। बड़े-बड़े संगीत-नृत्य, साहित्य और रंगकर्म के समारोह और कार्यक्रमों से रवींद्र भवन का मंच शोभायमान होने लगा। इनमें प्रस्तुति देने के लिए बिस्मिल्ला खां, पंडित भीमसेन जोशी, कुमार गंधर्व, परवीन सुल्ताना, उस्ताद अलाउद्दीन, पंडित रविशंकर, सितारा देवी, पंडित बिरजू महाराज, अल्ला रक्खां, उस्ताद जाकिर हुसैन, गिरिजा देवी, बेगम अख्तर, तलत मेहमूद, जगजीत सिंह, बव कारंत, हबीब तनवीर, रतन थियाम जैसे कई महान कलाकार यहां आए।


title: रवीन्द्र भवन, भोपाल

text: मुख्य हंसध्वनि सभागृह - रवीन्द्र सभागम केन्द्र में 1500 दर्शक क्षमता का वातानुकूलित मुख्य सभागृह संचालित किया जा रहा है। जिसमें अनेकों प्रकार की लाईट, साउण्ड एवं ग्रीन रूम की सुविधा उपलब्ध होगी। इस सभागृह में संचालित हो रहे कार्यक्रमों की लाइव स्ट्रीमिंग की सुविधा उपलब्ध रहेगी।


title: रवीन्द्र भवन, भोपाल

text: अंजनी सभागृह - नृत्य, नाटक एवं सांस्कृतिक कार्यक्रमों हेतु पूर्व से संचालित रवीन्द्र भवन में 510 दर्शक क्षमता का सभागृह विद्यमान है। जिसमें साउण्ड, लाईट एवं ग्रीन रूम की सुविधा उपलब्ध है।


title: रवीन्द्र भवन, भोपाल

text: गौरांजनी मिनी आडिटोरियम - रवींद्र सभागम केंद्र में नाटक, वार्ता, सेमिनार एवं व्याख्यान हेतु एक छोटा हाॅल लोवर ग्राउंड फ्लोर में जिसकी दर्शक क्षमता 212 है। मंच जिसके साथ साउण्ड, लाईट एवं ग्रीन रूम की सुविधा उपलब्ध होगी।


title: रवीन्द्र भवन, भोपाल

text: नटनारायणी मुक्ताकाश मंच - पुराने रवीन्द्र भवन सभागृह की पूर्वी दीवार से लगा हुआ खुला मंच है, जिसमें लगभग 5000 दर्शकों के बैठने की सुविधा उपलब्ध है।


title: रवीन्द्र भवन, भोपाल

text: कौशिकी बैंक्वेट हाॅल - रवींद्र सभागम केंद्र में काॅन्फ्रेंस, सेमिनार, बैठकों इत्यादि के आयोजन हेतु 350 क्षमता का एक नवनिर्मित बैंक्वेट हाॅल है। जिसमें प्रोजेक्टर, स्क्रीन, माईक, इत्यादि सुविधा उपलब्ध है।


title: रवीन्द्र भवन, भोपाल

text: जयजयवंती बोर्ड रूम - रवींद्र सभागम केंद्र में 80 लोगों के एक साथ चर्चा विचार-विमर्श हेतु बोर्ड रूम का निर्माण किया गया है। जिसमें एलईडी माईक इत्यादि की सुविधा के साथ वीडियो कांफ्रेंसिंग की सुविधा उपलब्ध होगी।


title: रवीन्द्र भवन, भोपाल

text: ललित आर्ट गैलरी (प्रदर्शनी दीर्घा) - कला प्रदर्शन हेतु रवींद्र सभागम केंद्र के लोअर ग्राउंड फ्लोर पर दो बड़े कक्ष एवं एक प्रदर्शनी दीर्घा है जिसमें पेंटिंग, स्कल्प्चर इत्यादि के प्रदर्शन हेतु आर्ट गैलरी उपलब्ध होगी।


title: रवीन्द्र भवन, भोपाल

text: मल्हार आडियो रिकार्डिंग स्टूडियो - इसमें सिंगल एवं ग्रुप आडियो रिकाॅर्डिंग हेतु सर्व सुविधायुक्त स्टूडियो उपलब्ध है। यह स्टूडियो शासकीय, अर्धशासकीय विभागों एवं जनसामन्य के लिए रेडियो जिंगल/स्पाॅट/कार्यक्रमों का निर्माण उचित दरों पर करेगा।


title: रवीन्द्र भवन, भोपाल

text: श्री रंजनी वीडियो रिकार्डिंग स्टूडियो - कार्यक्रमों की वीडियो रिकार्डिं /आनलाइन एडिटिंग एवं लाइव स्ट्रीमिंग की सुविधा के साथ नवीन कार्यक्रमों की रिकार्डिंग हेतु एक सर्व सुविधायुक्त स्टूडियो उपलब्ध है। यह न्यूनतम दरों पर शासकीय, अर्धशासकीय विभागों एवं जनसामान्य को फिल्म निर्माण हेतु उपलब्ध होगा।


title: रवीन्द्र भवन, भोपाल

text: वागीश्वरी रिहर्सल रूम - नाटकों एवं अन्य सांस्कृतिक कार्यक्रमों के प्रयोजनार्थ रवीन्द्र भवन परिसर में अभ्यास (रिहर्सल) हेतु दो कक्ष (क्षमता 40) उपलब्ध है।


title: रवीन्द्र भवन, भोपाल

text: नीलांबरी खुला मैदान - प्रदर्शनी, मेले एवं अन्य गतिविधियों हेतु परिसर में लगभग आधा एकड़ खुला मैदान विभिन्न आयोजनों हेतु उपलब्ध रहेगा।


title: रवीन्द्र भवन, भोपाल

text: - इस प्रकार रवीन्द्र भवन परिसर में फिल्म निर्माण/टिंग हेतु सर्वसुविधायुक्त आदर्श स्थान उपलब्ध हो सकेगा तथा विभिन्न शासकीय कार्यालयों के लिए बैठक, व्याख्यान, सम्मेलन, सांस्कृतिक प्रस्तुतियों हेतु स्थान उपलब्ध हो सकेगा। यह सारी सुविधायें जनसामान्य को उचित दरों पर उपलब्ध हो सकेंगी।


title: समाजभाषाविज्ञान

text: समाजभाषाविज्ञान (Sociolinguistics) के अन्तर्गत समाज का भाषा पर एवं भाषा के समाज पर प्रभाव का अध्ययन किया जाता है। यह भाषावैज्ञानिक अध्ययन का वह क्षेत्र है जो भाषा और समाज के बीच पाये जानेवाले हर प्रकार के सम्बंधों का अध्ययन विश्लेषण करता है।


title: समाजभाषाविज्ञान

text: अर्थात समाजभाषाविज्ञान वह है जो भाषा की संरचना और प्रयोग के उन सभी पक्षों एवं संदर्भों का अध्ययन करता है जिनका सम्बंध सामाजिक एवं सांस्कृतिक प्रकार्य के साथ होता है अत: इसके अध्ययन क्षेत्र के भीतर विभिन्न सामाजिक वर्गों की भाषिक अस्मिता, भाषा के प्रति सामाजिक दृष्टिकोण एवं अभिवृत्ति, भाषा की सामाजिक शैलियाँ, बहुभाषिकता का सामाजिक आधार, भाषा नियोजन आदि भाषा-अध्ययन के वे सभी संदर्भ आ जाते है, जिनका संबंध सामाजिक संस्थान से रहता है।


title: समाजभाषाविज्ञान

text: समाजभाषाविज्ञान में सामाजिक प्रतीक, संप्रेषण, शाब्दिक घटना, संपूर्णभाषा, वार्तालाप तथा भूमिका आधारित होती है। समाजभाषाविज्ञान की धरणा को आगे बढ़ाने वालों में 'लेबाव' का नाम सबसे प्रमुख है। यह वर्ग मानता है कि भाषा और समाज के संबंधो को भाषाविज्ञान के अपने संदर्भ से अलग नहीं किया जा सकता। भाषा स्वंय में एक सामाजिक वस्तु है, अत: उसकी मूल प्रकृति में ही सामाजिक तत्व अंतर्भूत होते हैं। ये ही तत्व भाषा को विषमरूपी और विकल्पनयुक्त बनाते हैं। भाषा-व्यवहार में प्राप्त इन विकल्पनों का अध्ययन भाषा की वास्तविक प्रकृति का उद्धाटन करता है। लेबाव का यह कथन है कि समाजभाषाविज्ञान ऐसी कोई अलग विधा नहीं मानी जा सकती, क्योंकि समाजभाषाविज्ञान ही तो वास्तविक भाषाविज्ञान है।


title: समाजभाषाविज्ञान

text: आज जिस सामाजभाषाविज्ञान की चर्चा की जाती है, वह समाजशास्त्र और भाषाविज्ञान के मात्र अवमिश्रण का न तो परिणाम है और न ही वह सामाजिक-व्यवस्था और भाषिक व्यवस्था की कोई सह-संकल्पना है वह यह मानकर चलता है कि भाषा, समाज सापेक्ष प्रतीक व्यवस्था है और इस प्रतीक-व्यवस्था के मूल में ही सामाजिक तत्व निहित रहते है हम किसी एक व्यक्ति के लिए कहते हैं-


title: समाजभाषाविज्ञान

text: तू, तुम, या आप में किसी एक के प्रयोग अथवा एकवचन या बहुवचन में एक के स्थान पर दूसरे के चयन के पीछे का निर्धारक तत्व भाषा-प्रयोग का सामाजिक बोध ही होता है। सामाजभाषाविज्ञान की यह मान्यता है कि भाषा को इस सामाजिक बोध अथवा उसके सामाजिक प्रयोजन से अलग कर देखना असंगत है। अत: वह भाषा को शुध्द भाषिक प्रतीकों की व्यवस्था नहीं मानता, जैसा कि सैध्दांतिक भाषावैज्ञानिकों का एक वर्ग स्वीकार करता है। वह एक वर्ग स्वीकार करता है। वह तो भाषा को सामाजिक प्रतीकों की एक उपव्यवस्था के रूप में परिभाषित करता है। इस प्रकार हम देखते है कि समाजभाषा में समाज द्वारा जहां निर्वाध गति से बोलता है वह कभी भाषा का ध्यान न देकर वह सम्प्रेषण पर विशेष ध्यान देते हुए मुख सुख का सुविधा देना चाहता है। उसको भाषा विज्ञान में समाजभाषाविज्ञान कहते है।


title: समाजभाषाविज्ञान

text: एक ताज़ा भाषाई अनुमान के मुताबिक़ दुनिया में एक वक़्त कुल छह हज़ार आठ सौ नौ भाषाएँ बोली जाती थीं लेकिन उनकी संख्या तेज़ी से कम हो रही है। क्योंकि 90 प्रतिशत भाषाएँ ऐसी हैं जिनके बोलने वालों की संख्या एक लाख से कम है। 537 भाषाएँ ऐसी भी हैं जिनके बोलने वाले पचास से भी कम रह गए हैं लेकिन ज़्यादा अफ़सोसनाक हालत उन 46 भाषाओं की है जो आने वाले चंद सालों में ख़त्म होने वाली हैं क्योंकि उनके बालने वाला सिर्फ़ एक-एक ही इनसान बाक़ी रह गया है। चीन में बोली जाने वाली मन्दारिन भाषा आबादी के लिहाज़ से दुनिया की सबसे बड़ी भाषा समझी जाती है जबकि अंग्रेज़ी भाषा दूसरे नंबर पर है।हिंदी और उर्दू को अगर एक भाषा माना जाए तो आबादी के लिहाज़ से वो विश्व की तीसरी बड़ी भाषा है लेकिन अगर हिंदी को अलग भाषा के तौर पर देखा जाए तो दुनिया भर की ज़बानों की सूची में उसका नंबर छठा बनता है। पाँचवें नंबर पर बांग्ला है और उर्दू 22वें नंबर पर चली जाती है। इसके अलावा अरबी और हसपानवी भी दुनिया की बड़ी भाषाओं में शामिल है लेकिन अंग्रेज़ी का मामला सबसे अलग है। चूँकि दुनिया में सिर्फ़ 32 करोड़ लोग की मातृभाषा अंग्रेज़ी है जिनकी बहुतायत अमरीका, कनाडा, ब्रिटेन, ऑस्ट्रेलिया और न्यूज़ीलैंड में है। लेकिन दुनिया भर के देशों में अन्य 35 करोड़ लोग ऐसे हैं जो अंग्रेज़ी को एक संपर्क भाषा के तौर पर इस्तेमाल करते हैं यानी अपनी मातृ भाषा के साथ-साथ वे अंग्रेज़ी भी उसी सुविधा और रफ़्तार से बोल लेते हैं।


title: समाजभाषाविज्ञान

text: उनके अलावा दस से पंद्रह करोड़ तक ऐसे लोग भी हैं जिन्होंने अपनी ज़रूरत के लिए अंग्रेज़ी सीखी है लेकिन ऐसे लोगों की संख्या अब तेज़ी से बढ़ रही है जिनकी न तो यह मातृ भाषा है और न ही संपर्क भाषा.अलबत्ता शिक्षा, रोज़गार या केवल बौद्धिक ज्ञान के विस्तार के उद्देश्य से उन्होंने अंग्रेज़ी में महारत हासिल की है। रेडियो, टीवी, फ़िल्म और ख़ासतौर पर इंटरनेट का इस्तेमाल बढ़ने के साथ-साथ अंग्रेज़ी का इस्तेमाल भी बढ़ता जा रहा है। एक भाषा के तौर पर अंग्रेज़ी की प्रकृति को पूरी तरह समझने के लिए भाषा विज्ञान के कुछ आधारभूत सिद्धांतों का जानना ज़रूरी है। मसलन हमें मालूम होना चाहिए कि दुनिया भर की भाषाएँ किन समूहों में बँटी हैं और किसी भी भाषा के समझने के लिए उसकी उत्पत्ति जानना ज़रूरी है।


title: विरंजन

text: विरंजक किसी भी रासायनिक उत्पाद का सामान्य नाम है जिसका उपयोग औद्योगिक या घरेलू रूप से कपड़े या रेशों से रंग को हटाने या विरंजन नामक प्रक्रिया में कलंक को साफ़ करने या हटाने के लिए किया जाता है। यह, विशेष रूप से, सोडियम हाइपोक्लोराइट के एक विलयन को संदर्भित करता है, जिसे "तरल विरंजक" भी कहा जाता है।


title: विरंजन

text: कई विरंजकों में व्यापक शृंखला जीवाणुनाशक गुण होते हैं, जो उन्हें निस्संक्रामक और कीटाणुरहित करने के लिए उपयोगी बनाते हैं और जीवाणु, विषाणु और शैवाल को नियंत्रित करने के लिए तरण तालाब स्वच्छता में और कई जगहों पर जहां निस्संक्रामक परिस्थितियों की आवश्यकता होती है, का उपयोग किया जाता है। उनका उपयोग कई औद्योगिक प्रक्रियाओं में भी किया जाता है, विशेष रूप से लकड़ी के गूदे के विरंजन में। विरंजक के अन्य छोटे उपयोग भी हैं जैसे फफूंद हटाना, खरपतवारों को मारना और कटे हुए फूलों की लंबी उम्र बढ़ाना।


title: विरंजन

text: क्लोरीन, एक शक्तिशाली ऑक्सीकारक, कई घरेलू विरंजक में सक्रिय घटक है। चूंकि शुद्ध क्लोरीन एक विषाक्त संक्षारक गैस है, इन उत्पादों में आमतौर पर हाइपोक्लोराइट होता है, जो क्लोरीन छोड़ता है। विरंजक चूर्ण का अर्थ साधारणतः पर कैल्सियम हाइपोक्लोराइट युक्त सूत्रीकरण होता है।


title: विरंजन

text: ऊन और सूती वस्त्र के विरंजन की कला हमें बहुत प्राचीन काल से मालूम है। प्राचीन मिस्रवासी, यूनानी, रोमवासी तथा फिनिशियावासी विरंजित सामान तैयार करते थे, पर कैसे करते थे इसका पता आज हमें नहीं है। प्लिनी (Pliny) ने कुछ पेड़ों और पेड़ों की राखों का उल्लेख किया है। ऐसा मालूम होता है कि यूरोप में डच लोग विरंजन की कला में अधिक विख्यात थे। इंग्लैंड में १४वीं शताब्दी में विरंजन करने के स्थानों का वर्णन मिलता है। १८वीं शताब्दी में इसका प्रचार वस्तुत: व्यापक हो गया था। उस समय वस्त्रों को क्षारीय द्रावों (lye) में कई दिनों तक डूबाकर धोते और घास पर कई सप्ताह सुखाते थे। इसके बाद वस्त्रों को मट्ठे में कई दिन डुबाकर फिर धोकर साफ करते थे।


title: विरंजन

text: विरंजन व्यवसाय की स्थापना वस्तुत: १७८७ ई. में हुई। तब तक क्लोरीन का आविष्कार हो चुका था और वस्त्रों के विरंजन में यह बड़ा प्रभावकारी सिद्ध हुआ था। बेटौले (Berthollet) पहले वैज्ञानिक थे, जिन्होंने स्पष्ट रूप से घोषित किया था कि वस्त्रों के विरंजन में क्लोरीन गैस का उपयोग हो सकता है और इसका उल्लेख उन्होंने अपने एक निबंध में किया था, जो 'जर्नल द फ़िज़िक' में १७८६ ई. में छपा था। फिर तो इसका उपयोग कई देशों में होने लगा। विरंजन के लिए क्लोरीन गैस असुविधाजनक थी। इससे इसके उपयोग में कुछ सम तक अच्छी प्रगति न हो सकी। पीछे देखा गया कि क्लोरीन को दाहक पोटैश में अवशोषित करके उपयोग करने पर भी विरंजन हो सकता है। फिर क्लोरीन को चूने में अवशोषित कर विरंजन चूर्ण तैयार किया गया, जिसका उपयोग आज तक होता आ रहा है। इसके स्थान में अब सोडियम हाइपोक्लोराइट और द्रव क्लोरीन का प्रयोग भी होने लगा है।


title: विरंजन

text: कच्ची रूई में अपद्रव्य के रूप में मोम, वसाम्ल, पेक्टिन, रंजक, ऐल्ब्युमिनॉयड और खनिज लवण रहते हैं। इनकी मात्रा लगभग पाँच प्रतिशत तक रह सकती है। विरंजन से ये अपद्रव्य बहुत कुछ निकल जाते हैं। यदि रूई का विरंजन पहले नहीं हुआ है, तो अपद्रव्यों को निकलने के लिए रूई के सूतों और वस्त्रों का भी विरंजन होता है।


title: विरंजन

text: कपास के सूत के विरंजन के लिए सूत को तीन से चार प्रतिशत सोडा ऐश, या दो प्रतिशत दाहक सोडा, के साथ छह से आठ घंटे तक न्यून दबाव पर उबालते हैं। फिर उसे धोकर विरंजन द्रव के साथ आधे से दो घंटे तक उपचारित करते हैं। उसे फिर पानी से धोकर हाइड्रोक्लोरिक अम्ल या सल्फ्यूरिक अम्ल में डुबाकर भली भाँति धो लेते हैं। यदि सूत को बिल्कुल सफेद बनाना है, तो उसको साबुन के दुर्बल विलयन में निलंबित कर कुछ रंग लेते हैं। उबालने से सूत के अधिकांश अपद्रव्य निकल जाते हैं। यदि अल्प रेज़िन साबुन मिलाकर उबालें, तो मोम प्राय: समस्त निकल जाता है।


title: विरंजन

text: यदि वस्त्र विरंजन किया जाए, तो उससे मोम के साथ साथ वे पदार्थ भी, जैसे स्टार्च, मैग्नीशियम लवण आदि, जो सज्जीकरण में प्रयुक्त होते हैं, बहुत कुछ निकल जाते हैं। विरंजन के पश्चात् वस्त्र हल्के नीले रंग से रँगने से कपड़े बिल्कुल सफेद हो जाते हैं। यदि कपड़े पर छींट की छपाई करनी हो, तो वस्त्रों को विरंजित कर बिल्कुल सफेद बनाना आवश्यक होता है।


title: विरंजन

text: सनई के सूतों का विरंजन अधिक पेचीदा और अपसाध्य होता है, क्योंकि ऐसे सूत में अपद्रव्यों की मात्रा २० प्रतिशत या इससे भी अधिक रहती है, जबकि रूई में अपद्रव्यों की मात्रा ५ प्रतिशत से अधिक नहीं रहती। सन के सूतों में जो अपद्रव्य रहते हैं, उनमें रंजकों के अतिरिक्त एक विशेष प्रकार का मोम, 'सनई मोम', रहता है, जिसपर किसी अभिकर्मक की क्रिया कठिन होती है। यदि सनई के वस्त्रों का विरंजन करना है, तो कठिनता और बढ़ जाती है क्योंकि ऐसे वस्त्रों में विरंजकों का प्रवेश कुछ कठिन होता है।


title: विरंजन

text: सनई के सूतों और वस्त्रों का विरंजन प्राय: वैसे ही होता है जैसे रूई के सूतों और वस्त्रों का। अंतर केवल इस बात में रहता है कि उन्हें घास पर रखकर धूप में सुखाना पड़ता है। इसमें समय बहुत अधिक लगता है। जहाँ रूई के सूतों और वस्त्रों का विरंजन एक सप्ताह से कम समय में हो जाता है, वहाँ सनई के सूतों और वस्त्रों के विरंजन में कम से कम छह सप्ताह लगते हैं। विरंजन में लगनेवाला समय और खर्च कम करने के अनेक प्रयत्न हुए हैं, पर उनमें अभी यथोचित सफलता नहीं मिली है। यदि अधिक प्रबल विरंजन प्रयुक्त किए जाएँ, तो रेशों के क्षतिग्रस्त हो जाने की आशंका रहती है और उनकी चमक भी बहुत कुछ नष्ट हो जाती है। समय समय पर इस विरंजन में अनेक सुधार हुए हैं, जिनमें विरंजनचूर्ण के स्थान पर सोडिय हाइपोक्लोराइट का व्यवहार, धूप में सुखाने के स्थान पर विद्युत् से प्रस्तुत ओज़ॉन की क्रिया, उबालने के बाद कोमल साबुन से तख्तों के बीच रगड़ना, या नाइट्रिक अम्ल के तनु विलयन में डुबाना आदि है। जूट के रेशों या वस्त्रों का विरंजन भी रूई या सनई के रेशों और वस्त्रों के समान ही होता है। केवल क्षार का उपयोग इनके साथ नहीं करते। इन्हें केवल सोडियम हाइपोक्लोराइट से उपचारित कर अम्ल से धो डालते हैं। पुआलों का विरंजन हाइड्रोजन परॉक्साइड के विलयन में १२ घंटे से लेकर कई दिनों तक डुबाकर, फिर सलफ्यूरिक अम्ल की क्रिया से किया जाता है।


title: विरंजन

text: ऊन के सामानों का विरंजन करने से वे उतने श्वेत नहीं होते जितना रूई या लिनेन के सामान होते हैं, पर यदि उनका उपचार सलफ्यूरस अम्ल या हाइड्रोजन परॉक्साइड से किया जाए, तो उनका रूप बहुत कुछ सुधर जाता है। उपचार के बाद सूत को धोकर लटकाया जाता है। फिर भिगाया जाता है और अल्प नीला रंग देकर एककक्ष के विलयन में ले जाया जाता है, जहाँ सल्फर डाइऑक्साइड बनता है। रात भर सामान को वहाँ रहने देते हैं। इसी रीति से जांतव रोमों या कूचों को भी विरंजित करते हैं। सोडियम बाइसल्फाइट के कुछ प्रबल विलयन में डुबाकर रखने से भी ऊन का विरंजन होता है। ऐसे विरंजित ऊन को साबुन से धोने पर रंग फिर लौट आता है। यदि हाइड्रोजन परॉक्साइड से विरंजित किया जाए और पीछे अमोनिया या सोडियम सिलिकेट से क्षारीय बना लिया जाए, तो विरंजन स्थायी होता है। काले या भूरे ऊन को विरंजन से बिल्कुल सफेद तो नहीं बनाया जा सकता, पर उन्हें सुनहरा किया जा सकता है।


title: विरंजन

text: प्राकृतिक रेशम के ऊपर सेरिसिन (sericine), या रेशम गोंद, रहने के कारण वह देखने में मंद लगता है। सेरिसिन १९-२५ प्रतिशत तक रह सकता है। सेरिसिन को निकालने के लिए, ३० प्रतिशत भार के साबुन को पानी में धुलाकर उसमें रेशम को लगभग ३ घंटे तक क्वथनांक से निम्न ताप पर तपाया जाता है। इससे सेरिसिन घुलकर निकल जाता है और रेशे पर विशेष चमक आ जाती है। अब रेशम को हल्के सोडा विलयन से धोकर वांछित रंग में रंग लेते हैं। एक विशेष प्रकार के रेशम, टसर के विरंजन के लिए, हाइड्रोजन परॉक्साइड का उपयोग होता है।


title: विरंजन

text: यदि पक्षियों के पंखों को विरंजित करना हो, तो हाइड्रोजन परॉक्साइड को अल्प अमोनिया डालकर, क्षारीय बनाकर विरंजित किया जा सकता है। हाथी के दाँतों का भी विरंजन इसी प्रकार होता है। हाइड्रोजन परॉक्साइड वस्तुत: सर्वश्रेष्ठ विरंजक है। जांतव और वानस्पतिक दोनों प्रकार के सामानों का इससे समान रूप से विरंजन किया जा सकता है। इसके अनेक तैयार विलयन बाजारों में बिकते हैं और घरेलू विरंजनों में प्रयुक्त होते हैं। इसमें दोष है तो यही कि अन्य विरंजकों से यह कीमती होता है।


title: पिस्ता

text: ड्राइ फ्रूट्स के रूप में इस्तेमाल होने वाला पिस्ता न केवल एक बेहतर स्नैक है, बल्कि यह स्वास्थ्य के लिए भी लाभदायक है। एक ताजा अध्ययन के अनुसार इसका नियमित सेवन शरीर में कार्बोहाइड्रेट की मात्रा को नियंत्रित कर ब्लड में शुगर के लेवल को घटाता है।


title: पिस्ता

text: टोरंटो यूनिवर्सिटी की ओर से किए गए अध्ययन की रिपोर्ट के मुताबिक "पिस्ता को कार्बोहाइड्रेट युक्त खाद पदार्थ जैसे व्हाइट ब्रेड के साथ खाने से शरीर में कार्बोहाइट्रेड की अधिक मात्रा नहीं पहुंचती और जिसके कारण खून में शर्करा का स्तर नहीं बढ़ पाता।" शोधकर्ताओं के अनुसार भारत जैसे देश जहां लगभग चार करोड़ लोग डाइबिटीज के शिकार हैं और वर्ष 2025 तक इसके आठ करोड़ तक के आंकड़े को पार करने की आशंका है, पिस्ता का सेवन डाइबिटीज के मरीजों की संख्या को नियंत्रित कर सकता है।


title: पिस्ता

text: इस शोध का नेतृत्व करने वाले शोधकर्ता सिरील केनडॉल का कहना है कि "डाइबिटीज के इलाज और बचाव के लिए ब्लड में ग्लुकोज के स्तर को नियंत्रित करना जरूरी है। आमतौर पर खून में शुगर का लेवल कार्बोहाइड्रेट की अधिकता से बढ़ता है। हमने जो अध्ययन किया है, उसके प्रारंभिक परिणामों से स्पष्ट है कि पिस्ता का सेवन शरीर में कार्बोहाइड्रेट की मात्रा को बढ़ने नहीं देता और परिणामस्वरूप खून में शर्करा का मात्रा नियंत्रित रहती है।" इसके साथ ही अध्ययन में पता चला है कि पिस्ता भूख को उत्तेजित करने वाले हार्मोन को भी नियंत्रित करता है, जिससे लंबे समय तक डाइबिटीज से बचाव संभव है। गौरतलब है कि अत्याधिक भोजन करने से भी शरीर में कार्बोहाइड्रेट की मात्रा बढ़ती है और यह डाइबिटीज को का सबसे बड़ा कारण है।


title: तिमण गढ़

text: तीमंगढ़ किला , हिण्डौनसिटी के पास मासलपुर तहसील के अन्दर स्थित है। इतिहासकारों का मानना है कि यहाँ निर्मित ये किला 1100 ई में बनवाया गया था जो जल्द ही नष्ट कर दिया गया। इस किले को 1244ई में यदुवंशी राजा तीमंपल जो राजा विजय पाल के वंशज थे द्वारा दोबारा बनवाया गया था।


title: तिमण गढ़

text: लोगों का मानना है कि आज भी इस किले में अष्ठधातु की प्राचीन मूर्तियां, मिट्टी की विशाल और छोटी मूर्तियों को इस किले के मंदिर के नीचे छुपाया गया है। यहाँ बने मंदिरों की छतों और स्तंभों पर सुंदर ज्यामितीय और फूल के नमूने किसी भी पर्यटक का मन मोहने के लिए काफी हैं साथ ही यहाँ आने वाले पर्यटक मंदिर के स्तंभों पर अलग अलग देवी देवताओं की तस्वीरों को भी बनाया गया है जो प्राचीन कला का एक बेमिसाल नमूना है।कई रिकॉर्ड साइट से खोज की पुष्टि करते हैं कि किला 1196 और 1244 ई. के लोगों के बीच मुहम्मद गौरी बलों द्वारा कब्जा किया गया था, मानना है कि वहाँ एक सागर झील के तल पर पारस पत्थर , किले के पक्ष में मौजूद है। इस साइट से प्राप्त कई रिकॉर्ड इस बात की पुष्टि करते हैं कि 1196 से 1244 के बीच इस किले पर मुहम्मद गौरी ने कब्ज़ा कर रखा था। लोगों का मानना है कि आज भी किले के पास स्थित सागर झील में पारस पत्थर है जिसके स्पर्श से कोई भी चीज सोने की हो सकती है।


title: बैटलग्राउंड्स मोबाइल इंडिया

text: बैटलग्राउंड मोबाइल इंडिया (संक्षिप्त रूप में BGMI, जिसे पहले पबजी मोबाइल इंडिया के नाम से जाना जाता था ब्लूहोल (कंपनी)|) क्राफ्टन द्वारा विकसित और प्रकाशित एक ऑनलाइन मल्टीप्लेयर बैटल रॉयल गेम है। यह गेम विशेष रूप से भारतीय यूजर्स के लिए है।


title: बैटलग्राउंड्स मोबाइल इंडिया

text: 2 सितंबर, 2020 को, इलेक्ट्रॉनिक्स और सूचना प्रौद्योगिकी मंत्रालय, भारत सरकार ने चीनी अनुप्रयोगों के साथ-साथ PUBG मोबाइल पर प्रतिबंध लगा दिया, जिसमें कहा गया था कि ऐप ऐसी गतिविधियों में लगे हुए थे जो भारत की संप्रभुता और अखंडता के लिए प्रतिकूल और खतरा थे। सूचना प्रौद्योगिकी अधिनियम की धारा 69ए के तहत भारत की रक्षा, राज्य की सुरक्षा और सार्वजनिक व्यवस्था


title: बैटलग्राउंड्स मोबाइल इंडिया

text: नवंबर 2020 में, कुछ खबरें आईं कि PUBG मोबाइल भारत में वापस आ रहा है जिसका नाम PUBG Mobile India है। 24 नवंबर, 2020, पर प्रकाशित एक समाचार पर टाइम्स ऑफ इंडिया, कि सूचना PUBG निगम और दक्षिण कोरिया के वीडियो गेम कंपनी Krafton इंक पंजीकृत किया है PUBG इंडिया प्राइवेट लिमिटेड के तहत कारपोरेट मामलों के मंत्रालय, भारत सरकार फिर से लॉन्च करने के लिए भारत में पबजी मोबाइल।


title: बैटलग्राउंड्स मोबाइल इंडिया

text: मई 2021 में, यह पता चला कि PUBG मोबाइल भारतीय गेमिंग बाजार में प्रवेश करने के लिए खुद को बैटलग्राउंड मोबाइल इंडिया के रूप में रीब्रांड कर रहा था। उसके बाद 7 मई, 2021 को द इंडियन एक्सप्रेस की एक खबर ने बताया कि, एक प्रेस बयान में क्राफ्टन ने पुष्टि की कि वे PUBG मोबाइल के समान गेम बैटलग्राउंड मोबाइल इंडिया लॉन्च करने जा रहे हैं।


title: बैटलग्राउंड्स मोबाइल इंडिया

text: Android उपयोगकर्ताओं के लिए शुरुआती बीटा रिलीज़ के बाद, 21 जून, 2021 को, IGN India ने सबसे पहले बताया कि उपयोगकर्ताओं के Android डिवाइस के बारे में डेटा Tencent के स्वामित्व वाले चीन सर्वरों को भेजा जा रहा था। द टाइम्स ऑफ इंडिया की रिपोर्ट के अनुसार, "इसके पीछे एक कारण PUBG मोबाइल अकाउंट ट्रांसफर फीचर के कारण हो सकता है कि क्राफ्टन BGMI खिलाड़ियों को अपने खाते और गेम डेटा को PUBG मोबाइल से BGMI में दिसंबर 2021 तक स्थानांतरित करने की अनुमति दे रहा है।"


title: बैटलग्राउंड्स मोबाइल इंडिया

text: इस डेटा साझाकरण उल्लंघन के बाद ", बैटलग्राउंड मोबाइल इंडिया" के डेवलपर , क्राफ्टन को चीन स्थित सर्वरों के साथ डेटा साझा करने की समस्या को ठीक करने के लिए एक छोटा इन-गेम अपडेट जारी किया। हालाँकि, यह भी बताया गया था कि यदि कोई उपयोगकर्ता एप्लिकेशन डेटा को हटाता है तो गेम चीनी सर्वर पर पिंग कर सकता है।


title: बैटलग्राउंड्स मोबाइल इंडिया

text: खेल की घोषणा 6 मई 2021 को की गई थी। गेम का प्री-रजिस्ट्रेशन 18 मई 2021 को एंड्रॉइड यूजर्स के लिए शुरू किया गया था और गेम का अर्ली एक्सेस बीटा वर्जन 17 जून 2021 को केवल एंड्रॉइड यूजर्स के लिए जारी किया गया था। यह गेम 2 जुलाई 2021 को Android उपकरणों के लिए जारी किया गया था। हालांकि बताया जा रहा है कि क्राफ्टन अपने आईओएस वर्जन को रिलीज करने पर काम कर रहा है।


title: उर्जित पटेल

text: डॉ॰ उर्जित पटेल (जन्म- 28 अक्टूबर 1963) भारतीय रिज़र्व बैंक के पूर्व गवर्नर हैं। सितंबर २०१६ में रघुराम राजन की सेवानिवृत्ति के पश्चात् इन्होंने यह पद ग्रहण किया था, परंतु सरकार से तनातनी की खबरों के बीच उन्हीने 10 दिसम्बर 2018 को अपने पद से इस्तीफा दे दिया । उर्जित पटेल ने अपने बयान में कहा था कि वो निजी कारणों से इस्तीफा दे रहे हैं| उर्जित पटेल आरबीआई के पहले ऐसे गवर्नर बने जिन्‍होंने 200 रुपये से लेकर 2000 रुपये तक के नए नोट पर साइन किए |


title: उर्जित पटेल

text: उर्जित रविंद्र पटेल, एक भारतीय अर्थशास्त्री, जो वर्तमान में २०१६ के सितम्बर के बाद से रघुराम राजन की सेवानिवृत्ति के पश्चात् इन्होंने यह पद ग्रहण किया।इंडिया (आरबीआई) के रिजर्व बैंक के गवर्नर के रूप में सेवारत है उन्होने  एक भारतीय रिजर्व बैंक के डिप्टी गवर्नर के रूप में, वह मौद्रिक नीति, आर्थिक नीति अनुसंधान, सांख्यिकी और सूचना प्रबंधन देखा, जमा बीमा, संचार और सूचना का अधिकार में काम किया।नरेंद्र मोदी सरकार द्वारा पटेल ४ सितंबर २०१६ को भारतीय रिजर्व बैंक के गवर्नर के रूप में नियुक्त किया गया।इससे पूर्व 14 जनवरी 2013 से वे उप-गवर्नर के पद पर कार्यरत थे।


title: उर्जित पटेल

text: उप गवर्नर के रूप में उन्होंने मौद्रिक नीति संबंधी विशेषज्ञ समिति की अध्यक्षता की। भारत का प्रतिनिधित्व करते हुए उन्होंने ब्रिक्स देशों के साथ अंतर-सरकारी समझौते और अंतर-केंद्रीय बैंक करार (आईसीबीए) में मुख्य भूमिका निभाई आकस्मिक आरक्षित निधि व्यवस्था (सीआरए) की स्थापना हुई जो इन देशों के केंद्रीय बैंकों के बीच स्वैप लाइन ढांचा है।


title: उर्जित पटेल

text: 2021 में  उर्जित पटेल को एक नई जिम्मेदारी मिली थी. वह निजी क्षेत्र से जुड़े थे . बिस्किट और डेयरी प्रोडक्ट बनाने वाली कंपनी ब्रिटानिया इंडस्ट्रीज (Britannia) ने उर्जित पटेल को कंपनी का एडिशनल डायरेक्टर नियुक्त किया था |


title: उर्जित पटेल

text: 2022 में उर्जित पटेल को बीजिंग स्थित बहुपक्षीय वित्तपोषण संस्थान एशियाई अवसंरचना निवेश बैंक का उपाध्यक्ष  नियुक्त किया गया है |


title: उर्जित पटेल

text: डॉ पटेल लंदन स्कूल ऑफ इकॉनॉमिक्स [एलएसई, लंदन विश्वविद्यालय], एम फिल से बी.ए. प्राप्त की। ऑक्सफोर्ड विश्वविद्यालय से डिग्री १९८६ में वह येल विश्वविद्यालय में १९९० में उन्होंने एक केन्याई नागरिक के रूप में अंतर्राष्ट्रीय मुद्रा कोष में शामिल हुए से अर्थशास्त्र में डॉक्टरेट प्राप्त किया। उन्होंने अंतर्राष्ट्रीय मुद्रा कोष में भारत डेस्क पर १९९१-१९९४ संक्रमण काल के दौरान किया गया उन्हे भारत १९९२-१९९५ में आईएमएफ देश मिशन के लिए तैनात किया गया था।


title: उर्जित पटेल

text: डॉ पटेल १९९० में अंतरराष्ट्रीय मुद्रा कोष आईएमएफ में शामिल हो गए पर अमरीका, भारत, बहामास और म्यांमार डेस्क पर १९९५ तक काम किया।इसके बाद वह प्रतिनियुक्ति पर अंतर्राष्,ट्रीय मुद्रा कोष में भारत, जहां वह विकास के  एक सलाहकार की भूमिका निभाई रिजर्व बैंक के पास गया कर्ज बाजार, बैंकिंग क्षेत्र में सुधार, पेंशन फंड सुधार, वास्तविक विनिमय दर उनके काम का मुखय भाग रहे।


title: उर्जित पटेल

text: उन्होंने आईडीएफसी लिमिटेड में मुख्य नीति अधिकारी के रूप में कार्य भी किया। डॉ पटेल, दोनों केंद्रीय और राज्य सरकार के स्तर पर कई उच्च स्तरीय समितियों, प्रतिस्पर्धा आयोग, टास्क फोर्स प्रत्यक्ष करों पर, इंफ्रास्ट्रक्चर पर प्रधानमंत्री की टास्क फोर्स, मंत्रियों के समूह दूरसंचार मामलों पर सलाहकार समिति अनुसंधान परियोजनाओं और बाजार अध्ययन पर सहित के साथ काम किया नागरिक उड्डयन सुधारों पर, राज्य बिजली बोर्डों पर विशेषज्ञ समूह में काम किया।


title: नेत्रविज्ञान

text: नेत्रविज्ञान (Ophthalmology), चिकित्साविज्ञान का वह अंग है जो आँख की रचना, कार्यप्रणाली, उसकी बीमारियों तथा चिकित्सा से संबधित है। नेत्रचिकित्सा, चिकित्सा व्यवसाय का एक प्रधान महत्वपूर्ण अंग समझा जाना चाहिए। नेत्र जीवन के लिए अनिवार्य तो नहीं, किंतु इसके बिना मानव शरीर के अस्तित्व का मूल्य कुछ नहीं रहता। ऐसे अंग की जीवन पर्यंत रक्षा का प्रबंध रखना रोगी, उसके परिचायक एवं चिकित्सक का पुनीत कर्तव्य होना चाहिए।


title: नेत्रविज्ञान

text: यह बहुत ही पुराना विज्ञान है, जिसका वर्णन अथर्ववेद में भी मिलता है। सुश्रुतसंहिता, संस्कृत भाषा की अनुपम कृति है, जिसमें आँख की बीमारियों तथा उनी चिकित्सा का सबसे प्रारंभिक विवरण मिलता है। सुश्रुत, आयुर्वेद शास्त्र के प्रथम शल्यचिकित्सक थे, जिन्होंने विवरणपूर्वक और पूर्णत: आँख की उत्पत्ति, रचना, कार्यप्रणाली, बीमारियों तथा उनकी चिकित्सा के विषय में लिखा है, यह नेत्रविज्ञान के लेख "सुश्रुतसंहिता" के "उत्तरातांत्रा" के 1-19 तक अध्याय में सम्मिलित है। इसमें पलकें कजंक्टाइवा, स्वलेरा, कॉर्निया लेंस और कालापानी इत्यादि का विवरण मिलता है। मोतियाबिंद का सबसे पहले आपरेशन करने का श्रेय शल्य चिकित्सक सुश्रुत को प्राप्त है।


title: नेत्रविज्ञान

text: आँख का विशेष कार्य देखने का है। इसके लिए यह आवश्यक है कि आँख की गोलाकार आकृति स्थायी रूप से बनी रहे तथा नेत्र के वे सब आंतरिक अंग जिनसे किरणें गुजरती हैं, पारदर्शक बने रहें। नेत्रोद तथा विट्रियस गोलाकार आकृति को स्थायी रूप में रखते हैं। कॉर्निया, नेत्रोद, लेंस तथा विट्रियस नेत्र के वे आंतरिक अंग हैं जिनसे किरणें गुजरती हैं और दृष्टिपटल पर किसी वस्तु की छाया बनाने में सहायता करती हैं। आँख के इस कार्य को समझने के लिए, इसकी तुलना कैमरे से की जा सकती है। जिस प्रकार मैमरा चारों ओर से काला होता है तथा चित्र खींचते समय काले कपड़े से ढँक लिया जाता है उसी प्रकार आँख के दृष्टि पटल के चारों ओर एक काला पर्दा होता है, जिसे पिगमेंट एपीथिलियम (pigment epithelium) कहते हैं। कैमरे के प्लेट पर अच्छे फोटो बनने के लिए यह आवश्यक है कि कैमरे को फोकस किया जाए, परंतु आँख में यह कार्य स्वयं ही लेंस द्वारा होता रहता है, जो अपनी गोलाई को घटा बढ़ाकर किरणों को दृष्टिपटल पर फोकस करने में सहायता करता है। यदि हम चाहें तो कैमरे के छेद को (aperture) छोटा बड़ा करके रोशनी की मात्रा को कम अथवा अधिक कर सकते हैं। आँख में यह काम पुतली द्वारा किया जाता है, जो अपने आप सिकुड़कर छोटी अथवा बड़ी होती रहती है।


title: नेत्रविज्ञान

text: दृष्टिपटल पर जो छाया बनती है वह दृष्टि-तंत्रिका (opticnerve) से होती हुई मस्तिष्क में दृष्टिकेंद्र पर जाकर बनती है। यदि किसी प्रकार किरणें दृष्टिपटल पर इकट्ठी न होकर उसके सामने अथवा उसके पीछे इकट्ठी हों तो इसको वर्तनदोष (refractive error) कहते हैं, जो चश्मा लगाने से ठीक हो जाती है। यदि किरणें दृष्टिपटल के पीछे इकट्ठी हों, तो उत्तल लेंस लगाना चाहिए, जिससे किरणें और आगे ही दृष्टिपटल पर इकट्ठी हो जाएँ। इसी प्रकार यदि ये दृष्टिपटल के सामने इकट्ठी हों तो अवतल लेंस लगाना चाहिए, किरणें और दूरी पर इक्ट्ठी होकर छाया दृष्टिपटल पर बना सकें।


title: चौथा सप्तक

text: चौथा सप्तक नामवर सिंह द्वारा संपादित हिंदी के ७ कवियों की कविताओं का संग्रह है। इस काव्य संग्रह का प्रकाशन 1979 ईस्वी में हुआ था। नाम के आधार पर यह पुस्तक अज्ञेय द्वारा संपादित तीन सप्तकों- तार सप्तक, दूसरा सप्तक तथा तीसरा सप्तक की सात कवियों की कविताओं के संग्रह के क्रम से जुड़ती है। इसमें संकलित सात कवि थे-


title: कांगेर घाटी राष्ट्रीय उद्यान

text: प्रकृति ने कांगेर घाटी को एसा उपहार सौंपा है, जहाँ वन देवी अपने पूरे शृंगार में मंत्रमुग्ध कर देने वाली दृश्यावलियों को समेटे, भूमिगार्भित गुफाओ को सीने से लगाकर यूं खडी होती है मानो आपके आगमन का इंतजार कर रही हो। कांगेर घाटी का दर्शन एक संतोषप्रद अवर्णनीय एवं बेजोड प्राकृतिक अनुभव का उदाहरण है।


title: कांगेर घाटी राष्ट्रीय उद्यान

text: कांगेर घाटी राष्ट्रीय उद्यान छत्तीसगढ के जगदलपुर जिला से मात्र २७ किमी की दूरी पर स्थित है। रायपुर जिला से लगभग ३३० किमी की दूरी पर है। यह उत्तर पश्चिम किनारे पर तीरथगढ जलप्रपात से प्रारंभ होकर पूर्व में उड़ीसा की सीमा कोलाब नदी तक फैला है। कांगेर नदी इसके बीचो-बीच इठलाती हुई चलती है। इसकी औसत चौड़ाई ६ किमी एवं लम्बाई ४८ किमी है। इसका क्षेत्रफल २०० वर्ग किमी है। इसकी सीमा ४८ गाँवों से घिरी है।


title: कांगेर घाटी राष्ट्रीय उद्यान

text: बस्तर में प्रकृति के इस उपहार को संरक्षण के लिए आरक्षित अनोखे वन को जुलाई १९८२ में कांगेर घाटी राष्ट्रीय उद्यान घोषित किया गया। इसके अनछुये एवं कुंवारे वनों के सौंदर्य को देखकर इसे जीवमंडल (बायोस्फियर) रिजर्व भी घोषित किया गया है। आरक्षित वन घोषित करने का उद्देश्य जंगल एवं इसके प्राकृतिक मृतप्राय घटको को पुनर्जीवित कर हर हालत में इसे सुरक्षा प्रदान कर, वन्य प्राणियों के लिए उपयुक्त शरण स्थल प्रदान करना था एवं प्रकृति प्रेमियों एवं पर्यटको के लिए एक आकर्षक का केन्द्र बनाना था। वर्तमान में यह जीवमंडल (बायोस्फियर) रिजर्व नहीं है।


title: कांगेर घाटी राष्ट्रीय उद्यान

text: इस राष्ट्रीय उद्यान में कई प्रकार की वन प्रजातियां मिलती है। जिससे यहां के वनों की विविधिता बढती है। इनमें दक्षिणी पेनिनसुलर मिक्स्ड डेसिहुअस बन, आर्ड सागौन, वन-इनमे साल, बीजा, साजा, हल्दु, चार, तेंदु कोसम, बेंत, बांस एवं कई प्रकार के वनौषधि पौधे मिलते है।


title: कांगेर घाटी राष्ट्रीय उद्यान

text: पक्षियों का चहचहाना सुनना है तो कांगेर घाटी में आपका स्वागत है। यहां वन्य प्राणियों के साथ साथ कई रंग-बिरंगी चिडियाअं उडते हुये दिख जाती है।छत्तीसगढ का राज्य पक्षी पहाडी मैना इन्ही जंगलो में निवास करती है। इनमे पहाडी मैना के साथ भृगराज, उल्लू, वनमुर्गी, जंगल मुर्गा, क्रेस्टेड, सरपेंट इगल, श्यामा रैकेट टेल, ड्रांगो आदि सामान्यत: पाये जाते है।


title: कांगेर घाटी राष्ट्रीय उद्यान

text: आवास के लिए उद्यान में कई वन विश्राम गृह है जिनमे कोटमसर, नेतानार, तीरथ्गढ, दरभा और जगदलपुर में है। जिनका आरक्षण संचालक, कांगेर घाटी राष्ट्रीय उद्यान, जगदलपुर से कराया जाता है।


title: कांगेर घाटी राष्ट्रीय उद्यान

text: कांगेर घाटी राष्ट्रीय उद्यान पहुचने में वायु मार्ग के लिए निकटतम हवाई अड्डा रायपुर है जो देश के प्रमुख नगरो से जुडा है। रेलमार्ग में विशाखापटनम-किरंदुल रेलमार्ग पर निकटतम रेल्वे स्टेशन जगदलपुर है। दिल्ली-मुंबई हावडा रेलमार्ग पर निकटतम रेल्वे स्टेशन रायपुर है। सडक मार्ग में रायपुर-जगदलपुर ३०३ किमी है। विशाखापटनम-जगदलपुर ३१३ किमी है। हैदराबाद-जगदलपुर ५६५ किमी है।


title: कांगेर घाटी राष्ट्रीय उद्यान

text: वर्ष भर यहां का मौसम भ्रमण के लिए अनुकुल है। शीत ऋतु में अधिकतम तापमान ३० सेन्टीग्रेड व न्युनतम १३ सेन्टीग्रेड रहता है। ग्रीष्म में अधिकतम ४२सेन्टीग्रेड व न्युनतम २० सेन्टीग्रेड रहता है। यहां औसत वर्षा १५२ सेमी होती है।


title: कांगेर घाटी राष्ट्रीय उद्यान

text: उद्यान १ नवम्बर से ३० जून तक खुला रहता है। वर्षाकाल में जुलाई से अक्टूबर तक उद्यान बंद रहता है। पक्षियों को निहारने के लिए बायनाकुलर ले जाना न भुले व कैमरा भी ले जाना न भुले।


title: कांगेर घाटी राष्ट्रीय उद्यान

text: कांगेर घाटी राष्ट्रीय उद्यान में वो सभी चीजे है जो किसी राष्ट्रीय उद्यान की विशेषता होती है। यहां वनाच्छादित धरा के साथ वन्य प्राणियोंके अतिरिक्त कल-कल करते प्रपात व इठलाती कांगेर नदी भी है। यहां की निरवता एक अलग वातावरण बनाती है। प्रकृति प्रेमियों के लिए यह स्वर्ग है। यहां पर रोमांचक खेलों जैसे ट्रेकिन्ग, मेचर ट्रेल पर विचरण, रैपलिंग आदि की असीम संभावना है।


title: देवदीवाली

text: देवदीवाली कार्तिक पूर्णिमा का त्योहार है जो यह उत्तर प्रदेश के वाराणसी मे मनाया जाता है। यह विश्व के सबसे प्राचीन शहर काशी की संस्कृति एवं परम्परा है। यह दीपावली के पंद्रह दिन बाद मनाया जाता है।


title: देवदीवाली

text: गंगा नदी के किनारे जो रास्ते बने हुए है रविदास घाट से लेकर राजघाट के आखरी तक वहाँ करोड़ो दिये जलाकर गंगा नदी की पुजा की जाती है और गंगा को माँ का सम्मान दिया जाता है। देवदीवाली की परम्परा सबसे पहले पंचगंगा घाट १९१५ मे हजारो दिये जलाकर शुरुवात की गयी थी। प्राचीन परम्परा और संस्कृति में आधुनिकता का शुरुवात कर काशी ने विश्वस्तर पर एक नये अध्याय का आविष्कार किया था। जिससे यह विश्वविख्यात आयोजन लोगों को आकर्षित करने लगा है। देवताओं के इस उत्सव में परस्पर सहभागी होते हैं- काशी, काशी के घाट, काशी के लोग। देवताओं का उत्सव देवदीवाली, जिसे काशीवासियों ने सामाजिक सहयोग से महोत्सव में परिवर्तित कर विश्वप्रसिद्ध कर दिया। असंख्य दीपकों और झालरों की रोशनी से रविदास घाट से लेकर आदिकेशव घाट व वरुणा नदी के तट एवं घाटों पर स्थित देवालय, महल, भवन, मठ-आश्रम जगमगा उठते हैं, मानों काशी में पूरी आकाश गंगा ही उतर आयी हों। धार्मिक एवं सांस्कृतिक नगरी काशी के ऐतिहासिक घाटों पर कार्तिक पूर्णिमा को माँ गंगा की धारा के समान्तर ही प्रवाहमान होती है।


title: देवदीवाली

text: माना जाता है कि कार्तिक पूर्णिमा के दिन देवतागण दिवाली मनाते हैं व इसी दिन देवताओं का काशी में प्रवेश हुआ था। मान्यता है की तीनों लोको मे त्रिपुराशूर राक्षस का राज चलता था देवतागणों ने भगवान शिव के समक्ष त्रिपुराशूर राक्षस से उद्धार की विनती की। भगवान शिव ने कार्तिक पूर्णिमा के दिन राक्षस का वध कर उसके अत्याचारों से सभी को मुक्त कराया और त्रिपुरारि कहलाये। इससे प्रसन्न देवताओं ने स्वर्ग लोक में दीप जलाकर दीपोत्सव मनाया था तभी से कार्तिक पूर्णिमा को देवदीवाली मनायी जाने लगी। काशी में देवदीवाली उत्सव मनाये जाने के सम्बन्ध में मान्यता है कि राजा दिवोदास ने अपने राज्य काशी में देवताओं के प्रवेश को प्रतिबन्धित कर दिया था, कार्तिक पूर्णिमा के दिन रूप बदल कर भगवान शिव काशी के पंचगंगा घाट पर आकर गंगा स्नान कर ध्यान किया, यह बात जब राजा दिवोदास को पता चला तो उन्होंने देवताओं के प्रवेश प्रतिबन्ध को समाप्त कर दिया। इस दिन सभी देवताओं ने काशी में प्रवेश कर दीप जलाकर दीपावली मनाई थी।देवदिवाली एक दिव्य त्योहार है। प्रबुद्ध मिट्टी के लाखों दीपक गंगा नदी के पवित्र जल पर तैरते है। एक समान संख्या के साथ विभिन्न घाटों और आसपास के राजसी आलीशान इमारतों की सीढ़ियों धूप और मंत्रों की पवित्र जप का एक मजबूत सुगंध से भर जता है। इस अवसर पर एक धार्मिक उत्साह होता है।एक बाहरी व्यक्ति के लिए यह एक अद्भुत स्थल है, लेकिन जो भारतीयो के लिए यह पवित्र गंगा की पूजा करने का समय है। यह कार्तिक (नवंबर-दिसंबर) के हिंदू महीने की पूर्णिमा पर पड़ता है।


title: देवदीवाली

text: देव दीपावली भी शुरू होता है जो कार्तिक महोत्सव, शरद पूर्णिमा के दिन लंबे महीने की परिणति है। कई रवानगी दीपावली समारोह सचमुच देवताओं के लिए फिट का वर्णन किया है। इन समारोहों में कई लाख मिट्टी के दीपक घाट की सीढ़ियों पर सूर्यास्त पर जलाया जाता है जब दूसरों के बीच में भी टॉलेमी और हुआंग त्सांग द्वारा दर्ज किया जता है।


title: देवदीवाली

text: देव दीपावली तीर्थयात्रियों द्वारा गंगा के संबंध में दीवाली के पन्द्रहवें दिन को वाराणसी में हर साल मनाई जाती है। चंद्रमा को पूरा ध्यान में रखते हुए यह कार्तिक पूर्णिमा पर कार्तिक के महीने में आयोजित की जाती है। यह महान तुरही और पड़ा साथ लोगों द्वारा मनाई जाती है। हिंदू धर्म में देव दीपावली देवताओं इस भव्य उदाहरण पर पृथ्वी पर उतरना के विश्वास में मनाई जाती है। देव दीपावली मनाने का एक और मिथक है कि त्रिपुरासुर दानव इस दिन देवताओं द्वारा मारा गया था, तो यह देव दीपावली के रूप में नामित किया गया और कार्तिक पूर्णिमा पर देवताओं की विजय दिवस के रूप में मनाया जाता है।


title: देवदीवाली

text: राजा बाली छोड़ने के बाद,सारे भगवान इस दिन एक सथ फिर से शामिल हुए। देवास उत्साह में अपने आगमन का जश्न मनाया और इस तरह देवदिवाली अस्तित्व में आया था।


title: देवदीवाली

text: त्रिपुरारी पूर्णिमा।शरिमध भागवत के 7 वें स्खन्ध कहानी बताता। तारक और विधुन्मालि के मदद से तीन तत्व का निर्माण किया जो सोने, चांदी और लोहे की।राक्षसों ने स्थानों को नष्ट करने, उड़ान भरी। देवास तो राहत के लिए भगवान शिव का दरवाजा खटखटाया। भगवान शिव का निवास -कैलाश को नष्ट करने के लिए तिन राक्षसों को उकसाया। एक नाराज शिव तो तीन तत्व नष्ट कर दिये। इसके बाद वह त्रिपुरारी के रूप में जाना जाने लगा। देवों के देव दिवाली आनन्द के साथ मनाया जता है।


title: देवदीवाली

text: भावना एक जैसी ही है जैसे देवप्राधोबिहिनी एकादशी के रूप मे मनया जता है। आदि अहंकार, क्रोध, लोभ, वासना, के आधार सहज ज्ञान और भीतर देवत्व के परिणामस्वरूप अभिव्यक्ति - देवता भगवान की वापसी का जश्न मनाया हालांकि, हम मनुष्यों हमारे भीतर के राक्षस को समाप्त करने से देव दिवाली मनाते हैं।


title: देवदीवाली

text: काशी में दिवाली का वर्तमान स्वरूप पहले नहीं था, पहले लोग कार्तिक पूर्णिमा को धार्मिक महात्म्य के कारण घाटों पर स्नान-ध्यान को आते और घरों से लाये दीपक गंगा तट पर रखते व कुछ गंगा की धारा में प्रवाहित करते थे, घाट तटों पर ऊचे बांस-बल्लियों में टोकरी टांग कर उसमें आकाशदीप जलाते थे जो देर रात्रि तक जलता रहता था। इसके माध्यम से वे धरती पर देवताओं के आगमन का स्वागत एवं अपने पूर्वजों को श्रद्धांजलि प्रदान करते है।


title: देवदीवाली

text: भगवान स्वामीनारायण की मां, भक्तिमाता उत्तर प्रदेश, उत्तर भारत में संवत १७९८ में आज ही के दिन पैदा हुआ थी।


title: देवदीवाली

text: निम्बार्क जयंती। १२ वीं सदी में निम्बार्क आचार्य,दर्शन के प्रस्तावक और सनक संप्रदाय इस दिन पैदा हुये थे। उन्होंने कहा कि कृष्ण की पूजा करने के क्रम में राधा की तरह एक आदर्श भक्त बन सकते है। मंदिरों में श्री कृष्ण के साथ राधा की मूर्ति संस्कार के लिए पहली बार था।


title: देवदीवाली

text: श्रिमधरामचन्द्रा जयंती। लगभग १५० साल पहले, सौराष्ट्र के एक गांव में आज ही के दिन पैदा हुए थे। एक जैन, वह परम मुक्ति के लिए एक सत्पुरुष की परम आवश्यकता घोषित कर दिया। भगवान के साथ एक पूर्व जन्म में तुलसी, रुक्मणी का विवाह इस दिन को मनाया जाता है।


title: देवदीवाली

text: इस कार्यक्रम के फूल की माला बिछाने के बाद गणपति वंदना द्वारा शुरू किया जाता है। देव दीपावली २१ ब्राह्मण और वैदिक मंत्रों और ४१ लड़कियों द्वारा प्रस्तुत किया जता है। दीप-दान करने के बाद, महा आरती दिन का मुख्य आकर्षण बन जाता है जो दशाशव्मेध घाट पर पर आयोजित होता है। वाराणसी के महान हस्तियों द्वरा नृत्य प्रदर्शन होता है इस तरह सभी सांस्कृतिक कार्यक्रमों घटना नृत्य और गंगा आरती के तहत आयोजित किया जाता है।


title: देवदीवाली

text: इस तरह के अस्सी घाट, सुपार्श्वनाथ घाट,पन्चगंगा घाट, केदार घाट, अहिल्या बाई घाट, मैन मंदिर घाट के रूप में लगभग सभी घाटों भीड़ और खुशी से भर जाते हैं। देवी गंगा की एक १२ फुट प्रतिमा इस दिन पर आकर्षण का केंद्र बन जाता है। लोग इस अवसर पर बहुत प्रसन्न होते है और नाव में यात्रा भी करते हैं। इस महान उदाहरण भक्तों और तीर्थयात्रियों पर कार्तिक स्नान के रूप में जाना गंगे के पवित्र जल में सुबह में पवित्र स्नान करते हैं। वाराणसी में कई घरों में भोग के आवंटन के साथ अखण्ड रामायण का आयोजन होता है।


title: देवदीवाली

text: इस अवसर पर , गंगा सेवा निधि वे दशाश्वमेध घाट पर अमर जवान ज्योति पर फूल माला नीचे डाल दिया जाता है जिसमें शहीदों को सम्मान देने के क्रम में एक कार्यक्रम सफल होता है। देव दीपावली भक्तों और तीर्थयात्रियों को हर साल लाखों का ध्यान खींचता है। क्योंकि घाटों पर विशाल सभा की , पर्याप्त सुरक्षा व्यवस्था की सुरक्षा के उद्देश्य के लिए उत्तर प्रदेश सरकार द्वारा किया जता है।


title: दारा प्रथम

text: दारा प्रथम या डेरियस प्रथम (पुरानी फ़ारसी: , नव फ़ारसी भाषा: "दरायुस"; , "दारायावेस"; c. 550–486 ईसा पूर्व) प्राचीन ईरान के हख़ामनी वंश का प्रसिद्ध शासक था जिसे इतिहास में धार्मिक सहिष्णुता तथा अपने शिलालेखों के लिए जाना जाता है। वह फ़ारसी साम्राज्य के संस्थापक कुरोश (साइरस) के बाद हख़ामनी वंश का सबसे प्रभावशाली शासक माना जाता है। कम्बोजिया के मरने के बाद "बरदिया" नामक माग़ी ने सिंहासन के लिए दावा किया था। छः अन्य राजपरिवारों के साथ मिलकर उसने बरदिया को मार डाला और इसके बाद उसका राजतिलक हुआ। उसने अपने शासन काल में पश्चिमी ईरान के बिसितुन में एक शिलालेख खुदवाया था जिसे प्राचीन ईरान के इतिहास का एक महत्वपूर्ण दस्तावेज माना जाता है।


title: दारा प्रथम

text: उसके शासन काल में हख़ामनी साम्राज्य मिस्र से सिन्धु नदी तक फैल गया था। उसने यूनान पर कब्जा किया और उत्तर में शकों से भी युद्ध लड़ा। उसने इतने बड़े साम्राज्य में एक समान मुद्रा चलाई और आरामाईक को राजभाषा करार दिया। उसने पर्सेलोलिस तथा पसरागेड जैसी जगहों पर महत्वपूर्ण निर्माण कार्य भी शुरु करवाया जो सदियों तक हख़ामनी स्थापत्य की पहचान बने रहे।


title: दारा प्रथम

text: दारा प्रथम (ई.पू. ५२२ से ४८६ ई.पू.) ईसवी पूर्व ५२१ में कम्बूजिय (Cambyses) के बाद हिस्टास्पीस (Hystaspeas) का लड़का डेरियस (Darius) या दारा परशिया की गद्दी पर बैठा। उसे प्रारंभ में जबरदस्त विद्रोहियों का सामना करना पड़ा। विद्रोहियों में सबसे प्रबल गौमता (Gaumata) नाम का व्यक्ति था, जिसने ईरान के सिंहासन पर अधिकार कर लिया था। लेकिन दारा के सहायकों ने शीघ्र ही गौमता को मारकर खत्म कर दिया (ई.पू. ५२१)। परशिया के अनेक प्रांतों ने भी दारा के खिलाफ विद्रोह कर स्वतंत्र होने का प्रयत्न किया। एलाम, बैबीलोनिया, मीडिया, आर्मीनिया, लीडिया, एवं मिस्र तथा परशिया तक में विद्रोह हुए। लेकिन साहसी और प्रतिभाशाली दारा ने समस्त विद्रोहियों को कुचलकर पारसीक साम्राज्य को पुन: सुदृढ़ कर दिया। लगभग तीन वर्ष उसे विद्रोह दबाने में लगे (ई.पू. ५१८); इसके बाद फारस के विस्तृत साम्राज्य में शांति स्थापित हो गई।


title: दारा प्रथम

text: दारा के साम्राज्य में २० प्रांत थे। प्रांत का शासक सटरैप (Satrap) या क्षत्रप कहलाता था। दारा प्रथम की गणना महान विजेताओं में की जाती है। उसने भारत पर भी चढ़ाई की थी और पंजाब तथा सिंध का बहुत सा भाग अपने अधिकार में कर लिया था (ई.पू. ५१२)। अत: उसके २० प्रांतों में पंजाब और सिंध का क्षेत्र भी शामिल था। भारतीय प्रांत से ईरान को राजस्व के रूप में अमित सोना मिलता रहा। दारा के यूनानी सेनापति स्काईलक्स (Scylax) ने सिंधु से भारतीय समुद्र में उतरकर अरब और मकरान के तटों का पता लगाया था। उसकी मुख्य राजधानियाँ सूसा, पर्सीपौलिस, इकबतना (हमदान) और बैबीलोन थीं। वह ज़रयुस्त्री धर्म का माननेवाला था।


title: दारा प्रथम

text: दूरस्थ प्रांतों से संबंध बनाए रखने के लिए साम्राज्य भर में सुदंर विस्तृत सड़कें बनी हुई थीं। नील नदी से लेकर लाल समुद्र तक एक नहर भी बनी हुई थी। दारा के विरुद्ध एशिया माइनर के आयोनियन यूनानियों ने विद्रोह किय। लेकिन यह विद्रोह दबा दिया गया। विद्रोह के केंद्र माइलेतस (Miletus) नगर पर कब्जा करने के बाद वहाँ के समस्त पुरुषों को ईरानियों ने कत्ल कर दिया और स्त्रियों तथा बच्चों को बंदी बनाकर ले गए (४९९ से ४९४ ई.पू.)।


title: दारा प्रथम

text: एशिया माइनर के यूनानियों को एथेंस के यूनानियों ने विद्रोह के लिय भड़काया था। अत: ई.पू. ४९० में, दारा ने एथेंस को ध्वस्त करने के लिए एक विशाल सेना लेकर यूनान पर चढ़ाई कर दी। लेकिन इस आक्रमण में दारा को सफलता नहीं मिली और माराथॉन के युद्ध में (ई.पू. ४९०) पराजित होकर ईरानियों को वापस लौट जाना पड़ा। दारा माराथॉन की हार को नहीं भूला; और बदला लेने के लिए वह फिर जोरदार तैयारी में लग गया। लेकिन तैयारी के बीच ही ई.पू. ४८५ में उसकी मृत्यु हो गई।


title: स्लमडॉग मिलियनेयर

text: स्लमडॉग मिलियनेयर 2008 में बनी अंग्रेज़ी भाषा की फिल्म है। अकॅडमी ऑफ़ मोशन पिक्चर आर्ट्स एंड साइंसेज़ द्वारा प्रदत्त ८१वें अकेडेमी पुरस्कार (ऑस्कर पुरस्कार) समारोह में ८ पुरस्कार प्राप्त कर यह फ़िल्म सन २००८ की सबसे प्रसिद्ध फीचर फ़िल्म बन कर उभरी है। इस फ़िल्म की पृष्ठभूमि में मुंबई के झोपड़पट्टी में रहने वाले लोग हैं। यह फ़िल्म विकास स्वरुप के अंग्रेज़ी उपन्यास Q & A पर आधारित है। स्लमडॉग मिलियनेयर को ८१वें ऑस्कर पुरस्कार समारोह में १० श्रेणियों में नामांकित किया गया


title: स्लमडॉग मिलियनेयर

text: स्लमडॉग मिलिनेयर वर्ष 2008 में बनी एक ब्रिटिश फिल्म है, जिसका निर्देशन डेन्नी बॉयल ने सह-निर्देशक लवलीन टंडन के साथ मिलकर की. इस फिल्म की कहानी कॉमनवेल्थ पुरस्कार द्वारा सम्मानित विकास स्वरूप की किताब क्यू एंड ए पर आधारित है। लवलीन टंडन ने कास्टिंग निर्देशक के तौर पर इस फिल्म में काम शुरू किया था, जिन्हें बाद में सह-निर्देशक के तौर पर फिल्म में चुना गया.


title: स्लमडॉग मिलियनेयर

text: फिल्म की साज-सज्जा और शूटिंग भारत में हुई. स्लमडॉग मिलिनेयर, मुंबई के धारावी झुग्गी-झोपड़ी के एक अनपढ़ युवक की कहानी है, जो एक अंग्रेजी रियलिटी शो, हू वान्ट्स टू बी ए मिलिनेयर के हिंदी संस्करण, कौन बनेगा करोड़पति के प्रतिभागी बनता है। जब वह लोगों की अपेक्षा के विपरीत प्रश्नों का उत्तर देता है तब शो के संचालक को संदेह पैदा हो जाता है और वह उसे पुलिस के हवाले कर देता है। कड़ी पूछताछ के बाद सच्चाई सामने आती है। युवक जितने भी प्रश्नों का उत्तर देता है, वह कहीं न कहीं उसके जीवन से जुड़ा होता है। सच्चाई जानने के बाद पुलिस उसे फिर से शो संचालक को सौंप देती है और इस तरह वह लड़का करोड़पति बन जाता है।


title: स्लमडॉग मिलियनेयर

text: तेल्लुराइड फिल्म महोत्सव और टोरंटो फिल्म महोत्सव में फिल्म के प्रदर्शन के बाद 12 नवम्बर 2008 को इसे उत्तर अमेरिका में सीमित रूप से प्रदर्शित किया गया. बाद में 26 दिसम्बर को इसे पूरे अमेरिका में रिलीज किया गया. बाइस जनवरी को इसका प्रीमियर मुंबई में रखा गया.


title: स्लमडॉग मिलियनेयर

text: गोल्डन ग्लोब में सर्वश्रेष्ठ ड्रामा फिल्म और क्रिटिक्स च्वॉइस अवोर्ड सहित छह में पांच वर्गों में इसे नामांकन मिला. इसे ग्यारह बाफ्टा और दस एकेडमी अवार्ड के लिए भी नामांकन मिला.


title: स्लमडॉग मिलियनेयर

text: स्लमडॉग की कहानी मुंबई के एक पुलिस इंस्पेक्टर (इरफान खान) से शुरू होती है, जो जमाल मलिक (देव पटेल) से पूछताछ करता है। जमाल मलिक, कौन बनेगा करोड़पति का एक प्रतिभागी है। जमाल को शो का अंतिम सवाल पूछा जाना है तभी संचालक उसे धोखाधड़ी के संदेह में पुलिस के हवाले कर देता है।


title: स्लमडॉग मिलियनेयर

text: पुलिसवाले उसके साथ काफी सख्ती बरतते हैं ताकि वह सच्चाई बयान कर सके, लेकिन जमाल अपनी बात पर अड़ा रहता है कि उसने कोई ठगी नहीं की. फिल्म की कहानी जमाल के पूर्वदीप्ति में जाती है और दर्शकों को एक-सवाल का जवाब स्वत: मिल जाता है। शो के संचालक ने जो-जो प्रश्न किए, उन सबों के उत्तर कहीं न कहीं उसके जीवन से जुड़े होते हैं। जमाल के जिंदगी के उन अंशों में, अमिताभ का हस्ताक्षर लेना, झुग्गी में हिंदू-मुस्लिम दंगे के दौरान उसकी मां की हत्या, लतिका नामक अनाथ लड़की से उसकी दोस्ती. जमाल थोड़े समय के लिए स्कूल जाता है और अपनी प्रिय पुस्तक द थ्री मस्कीटीयर्स के तीन पात्रों पर अपने भाई का नाम एथोज, अपना नाम पार्थोज और लतिका का नाम तीसरा मस्कीटीयर्स रखता है।


title: स्लमडॉग मिलियनेयर

text: ये बच्चे कूड़े की ढेर पर भूखे प्यासे एक प्लास्टिक की छांव सोए रहते हैं। मैमन नामक गैंगेस्टर उन्हें वहां से इसलिए उठा ले जाता है कि आगे चलकर वे बच्चे उनके लिए भीख मांगकर ला सकेंगे. सलीम आखिरकार उसी के गैंग का हिस्सा बन जाता है। मैमन, सलीम से जमाल को अपने पास लाने के लिए कहता है, ताकि उसे अंधा बनाकर भीख मांगने लायक बनाया जा सके. सलीम अपने भाई को वहां लाता तो है, मगर उसे बचाने के लिए मैमन के खिलाफ विद्रोह कर देता है और तीनों बच्चे उसकी चंगुल के भागने की कोशिश करते हैं। सलीम और जमाल भागने में सफल हो जाता है, मगर लतिका पकड़ा जाती है। मैमन लतिका को वेश्यावृति के लिए तैयार करता है।


title: स्लमडॉग मिलियनेयर

text: सलीम और जमाल, दोनों भाई भागते हुए ट्रेन में लटक जाते है, ट्रेन की छत पर बैठकर, पेट भरने के लिए छोटा-मोटा सामान बेचते हुए, एक रोटी चुराने की जद्दोजेहद में ट्रेन से गिर जाते हैं और ताज कोरिडोर में पहुंच जाते हैं। ताज पहुंचकर वे पर्यटकों के मार्गदर्शक बनने का ढोंग रचते हैं, उनसे पैसे ऐंठते हैं और उनकी जेब काटते हैं। आखिरकार जमाल मुंबई जाकर लतिका को खोजने पर जोर डालता है। जब वे मुंबई पहुंचते हैं तो लतिका को वेश्यालय में पाते हैं, वहां उनका मैंमन से सामना हो जाता है। आपसी झड़प के दौरान सलीम पिस्तौल निकाल लेता है और मैमन को गोलीमार देता है। इस हत्याकांड का इस्तेमाल सलीम एक दूसरे गैंगेस्टर, जावेद के यहां नौकरी प्राप्त करने में करता है। वह अपने साथ लतिका को भी ले जाता है। जब जावेद इसका विरोध करता है तो सलीम उसे मारने की धमकी देता है। लतिका उसे ऐसा करने से रोकती है। वह सलीम को बताती है तो वह जमाल से प्रेम करती है। उसके ऐसा कहने से सलीम के दिल को ठेस पहुंचता है और वह टूट सा जाता है।


title: स्लमडॉग मिलियनेयर

text: बाद के दिनों में जमाल एक कॉल सेंटर में चाय बचने लगता है और चायवाला के नाम से मशहूर हो जाता है। एक दिन वहां का एक कर्माचारी कुछ देर के लिए वहां बैठने के लिए कहता है तो कंप्यूटर के डाटा बेस में वह लतिका और सलीम नाम खोजता है। वह सलीम के संपर्क में आ जाता है, उस समय तक सलीम, जावेद के गैंग का विश्वसनीय गैंगेस्टर बन जाता है। एक दिन सलीम, जमाल को अपने पास जावेद के घर बुलाता है। वहां सलीम देखता है कि लतिका भी वहीं रह रही है। वहां से वह लतिका को भगाने की कोशिश करता है, लेकिन लतिका पकड़ा जाती है।


title: स्लमडॉग मिलियनेयर

text: इसके बाद जमाल का लतिका से संपर्क टूट जाता है। लतिका को नए घर में रखा जाता है। लतिका को पाने के लिए जमाल गेम शो में हिस्सा लेता है, उसे लगता है कि लतिका शो देख रही होगी. संचालक के अपमानजनक रवैये के बावजूद वह चौदह सवालों का सही सही जवाब दे देता है। पंद्रहवें सवाल के दौरान संचालक जमाल को संदेह के आधार पर पुलिस के हवाले कर देता है। पुलिस पूछताछ के दौरान जमाल को काफी प्रताड़ित करती है, यह जानने के लिए कि झुग्गी में रहने वाला एक लड़का इतने जटिल सवालों का सही जवाब कैसे दे दिया. पुलिस के सवालों के जवाब में सलीम अपने जीवन की कहानी कहता है और बताता है कि शो में पूछ गए सवाल कहीं न कहीं उसकी जिंदगी से जुड़े हुए हैं। सच्चाई जानने के बाद पुलिसवाले उसे फिर से शो में जाने की इजाजत दे देते हैं।


title: स्लमडॉग मिलियनेयर

text: इधर, लतिका सलीम के घर पर टीवी शो देख रही है, जहां जमाल शो के अंतिम सवाल का जवाब देने वाला है। जब जमाल अपने अंतिम सवाल के लिए दोस्त को फोन विकल्प का इस्तेमाल करता है, फोन लतिका उठा लेती है, मगर उसके प्रश्न का उत्तर नहीं पता होता है। लेकिन जमाल विकल्पों में से सही उत्तर ढूंढने में कामयाब हो जाता है। वह तीसरे मस्कीटीयर्स का नाम अरमिज बताता है और दो करोड़ का शो जीत जाता है। उधर, सलीम लतिका को वहां से भगा देता है और खुद जावेद की गोली से मारा जाता है। अगली रात जमाल और लतिका स्टेशन पर मिलते है। फिल्म का अंत जय हो नाम के गाने से होता है।


title: स्लमडॉग मिलियनेयर

text: फिल्म की पटकथा सिमॉन ब्यूफॉय ने विकास स्वरूप के उपन्यास क्यू एंड ए के आधार पर लिखी है। कहानी में जीवंतता लाने के लिए ब्यूफॉय ने तीन बार भारत का दौरा किया और झुग्गियों में रहनेवाले बच्चों से बातचीत की. पटकथाकार का कहना है कि वह कहानी में झुग्गी झोपड़ी में रहनेवाले बच्चों का हास्य, उनकी बातचीत और भागदौड़ को वास्तविक रूप में दिखाना चाहते थे। साल 2006 में फिल्म कंपनी सीलेडर और फिल्म-4 ने निर्देशक डेन्नी बॉयल को स्लमडॉग मिलिनेयर की पटकथा पढ़ने के लिए आमंत्रित किया। शुरू-शुरू में, डेन्नी बॉयल हू वॉन्ट्स टू बी ए मिलिनेयर पर कोई फिल्म नहीं बनाना चाहते थे, लेकिन जब उन्हें पता चला कि पटकथा ब्यूफॉय ने लिखी है तो उन्होंने कहानी को पढ़ने पर हांमी भर दी. इससे पहले, डेन्नी बॉयल की पसंदीदा फिल्म द फूल मोंटी की पटकथा ब्यूफॉय ने ही लिखी थी। इसबार भी ब्यूफॉय की पटकथा ने डेन्नी को प्रभावित किया और उन्होंने इस फिल्म के निर्देशन का फैसला किया। फिल्म पर डेढ करोड़ डॉलर की लागत आनी थी, निर्माण कंपनी सीलेडर ने वितरकों को लागत उठाने के लिए कहा. वार्नर इंडेपेंडेंट पिक्चर्स ने पचास लाख डॉलर की पेशकश की, वहीं फॉक्स सर्चलाईट ने बीस लाख डॉलर देने की पेशकश की.


title: स्लमडॉग मिलियनेयर

text: सितंबर 2007 में फिल्मनिर्माताओं ने मुंबई का दौरा किया और स्थानीय स्तर पर कलाकारों को चुनना शुरू किया। फिल्म के पांच कास्टिंग निर्देशकों में से एक लवलीन टंडन को भारत से चुना गया. लवलीन ने ब्रिटिश फिल्मकारों को समझाया कि फिल्म में जीवंतता लाने के लिए फिल्म के कुछ हिस्से को हिंदी में फिल्माया जाना जरूरी है। लवलीन की सलाह मानते हुए उन्हें ही हिंदी में संवाद लिखने को कहा गया. बाद में डैन्नी ने उन्हें सह-निर्देशक के तौर पर काम करने को कहा. अंत में डैन्नी ने फिल्म का एक तिहाई हिस्सा हिंदी में अनुवाद करने का फैसला किया। फिल्म वितरण कंपनी वार्नर इंडेपेंडेंट ने दस प्रतिशत हिंदी संवाद फिल्म में रखने को मंजूरी दे दी. पांच नवंबर 2007 को मुंबई के धारावी और जुहू के शांति टाउन में शूटिंग शुरू हुई.


title: स्लमडॉग मिलियनेयर

text: यह फिल्म पूरी तरह भारतीय फिल्मों से प्रेरित है। फिल्म के सह-निर्देशक लवलीन टंडन ने इस फिल्म को व्यवसायिक हिंदी सिनेमा को समर्पित किया है। लवलीन सिंह का कहना है कि पटकथा लेखक ब्यूफॉय ने इस फिल्म को लिखने से पहले सलीम-जावेद के फिल्मों का गहराई से अध्ययन किया है। निर्देशक डेन्नी बॉयल, यश चोपड़ा निर्देशित और सलीम-जावेद लिखित फिल्म दीवार, रामगोपाल वर्मा की सत्या और कंपनी, अनुराग कश्यप की ब्लैक फ्राइडे के सेट्स से काफी प्रभावित हुए. बॉयल ने डी-कंपनी, अंडरवर्ल्ड और इनमें व्याप्त क्रूरता को भी देखा. बॉयल का कहना है कि स्लमडॉग से शुरूआती दृश्यों में पुलिसवाले द्वारा बच्चों को खदेड़ने का दृश्य फिल्म ब्लैक फ्राइडे से प्रेरित होकर रखा गया है। बॉयल, दीवार को विशुद्ध रूप से भारतीय सिनेमा करार देते हैं। इस फिल्म में अमिताभ का चरित्र गैंगेस्टर हाजी मस्तान से प्रेरित है। स्लमडॉग की शुरुआत में जमाल को अमिताभ का ऑटोग्राफ लेते हुए दिखाया गया है। अनिल कपूर बताते हैं फिल्म के कुछ दृश्य दीवार से प्रेरित होकर फिल्माये गए हैं।


title: स्लमडॉग मिलियनेयर

text: इस फिल्म के गेम शो हू वॉन्ट्स टू बी ए मिलिनेयर के संचालक की भूमिका के लिए, पहले शाहरूख खान को कहा गया, उनके मना कर देने पर अनिल कपूर ने ये भूमिका निभायी. स्लमडॉग के कार्यकारी निर्माता और सीलेडर फिल्म्स के अध्यक्ष पॉल स्मिथ, हू वाँट्स टू बी ए मिलिनेयर की मूल कृति के रचयिता है।


title: स्लमडॉग मिलियनेयर

text: अगस्त 2007 में वार्नर इंडेपेंडेंट पिक्चर्स ने अमेरिका और पाथे ने दुनियाभर में इस फिल्म के वितरण का अधिकार प्राप्त कर लिया। वार्नर पिक्चर्स ने इस फिल्म के लिए पचास लाख डॉलर खर्च किए, मगर उसे फिल्म से ज्यादा आशाएं नहीं थी। इसलिए उसने फिल्म का अधिकार बेचने का फैसला किया। बाद में वार्नर और फॉक्स सर्च लाइट ने बराबर की साझेदारी पर फिल्म के वितरण का फैसला किया।


title: स्लमडॉग मिलियनेयर

text: पहलीबार तीस अगस्त 2008 को तेल्लुराइड फिल्म महोत्सव में इस फिल्म का प्रदर्शन किया गया, जहां दर्शकों ने इसे काफी सराहा. इसके बाद सात सितंबर को इसे टोरंटो फिल्म फेस्टिवल में प्रदर्शित किया गया, यहां भी इसे काफी लोकप्रियता हासिल हुई और फिल्म ने पीपल्स च्वाइस अवार्ड जीता. पहलीबार बारह नवंबर 2008 को सीमित प्रिंटों के साथ इसे उत्तर अमेरिका में रिलीज किया गया. बाद में छब्बीस दिसबंर 2008 को पूरे अमेरिका में इसे रिलीज कर दिया गया.


title: स्लमडॉग मिलियनेयर

text: पहले सप्ताह में महज दस सिनेमाघरों से इस फिल्म में तीन लाख पचास हजार डॉलर की कमाई की. दूसरे सप्ताह में जब बत्तीस सिनेमाघरों में ये फिल्म रिलीज की गई तो फिल्म ने नौ लाख सैंतालिस हजार डॉलर की कमाई की. फिल्म का ज्यादातर प्रचार लोगों ने एक दूसरे से कहकर किया। इस साल के जनवरी महीने में ये फिल्म चौदह सौ ग्यारह सिनेमाघरों तक पहुंच गई। अट्ठाइस जनवरी 2009 तक यह फिल्म अकेले अमेरिका में कुल पांच करोड़ अट्ठहत्तर लाख उनहत्तर हजार पैंतालिस डॉलर की कमाई कर चुकी है। पूरी दुनिया में इसकी कमाई का आंकड़ा आठ करोड़ तिरसठ लाख, बीस हजार एक सौ नौ रुपये तक जा पहुंचा है।


title: स्लमडॉग मिलियनेयर

text: ब्रिटेन में यह फिल्म नौ जनवरी 2009 को रिलीज हुई. दूसरे ही सप्ताह में इसने बॉक्स ऑफिस पर कीर्तिमान स्थापित कर दिया. दूसरे सप्ताह में फिल्म देखने वालों की संख्या में सैंतालिस प्रतिशत की बढ़ोतरी हुई. यह अब तक की सबसे बड़ी वृद्धि है। यह वृद्धि फिल्म को चार गोल्डन ग्लोब और ग्यारह बाफ्टा पुरस्कारों के मिलने के बाद हुई. स्लमडॉग के रिलीज होने के मात्र ग्यारह दिनों में इस फिल्म ने यहां इकसठ लाख डॉलर की कमाई की. कुछ मिलाकर इस फिल्म ने यहां बीस मिलियन डॉलर की कमाई की.


title: स्लमडॉग मिलियनेयर

text: भारत में इस फिल्म का प्रीमियर बाइस जुलाई 2009 को हुआ, जिसमें फिल्म इंडस्ट्री की नामी-गिरामी हस्ती वहां मौजूद थी। भारत में फिल्म के मूल संस्करण के साथ-साथ डब संस्करण भी रिलीज हुआ। 23 जनवरी को पूरे भारत में फिल्म की 351 प्रिंट रिलीज की गई। पहले सप्ताह में इसने बाइस लाख डॉलर की कमाई की. पहले सप्ताह में सिनेमाघरों की पच्चीस प्रतिशत सीटें भरी तो दूसरी सप्ताह पचास प्रतिशत. हालांकि भारतीय फिल्मों की लिहाज से इसे बॉक्स ऑफिस पर सफल नहीं माना जा सकता है, लेकिन फॉक्स फिल्म ने भारत में इस फिल्म ने अब तक सबसे ज्यादा कमाई की. कमाई के मामले में इसने फॉक्स की फिल्में स्पाइडर मैन-3 औप कैसिनो-रॉयल को भी पीछे छोड़ दिया. बॉक्स ऑफिस पर फिल्म की सफलता को लेकर भारतीय फिल्मकारों का कहना है कि भारत में ज्यादातर लोग फिल्म स्लमडॉग का मतलब भी नहीं समझते है, यही इस फिल्म के साथ दिक्कत है। दूसरी ये कि अनिल कपूर को छोड़कर इस फिल्म में कोई जाना माना कलाकार नहीं है। तीसरी ये कि झुग्गी झोपड़ी में रहने वाला लड़का अंग्रेजी बोलता है ये बात किसी को हजम नहीं हुआ। हालांकि फिल्म का हिंदी संस्करण काफी सफल रहा है।


title: स्लमडॉग मिलियनेयर

text: आलोचकों ने स्लमडॉग को मूल रूप से विदेशी फिल्म करार दिया. रोटेन टोमैटोज ने फिल्म को सौ में से चौरानवे अंक दिया. वहीं मूवी सिटी न्यूज ने साल की तीसरी बड़ी फिल्म बताया. शिकागो सन टाइन्स ने फिल्म को फोर स्टार करार दिया. उसकी समीक्षा कुछ इस प्रकार थी, सांस रोकनेवाली, उत्तेजना भर देने वाली कहानी, दिल को दहला देने वाली. वाल स्ट्रीट जर्नल ने इस फिल्म पहली वैश्विक मास्टरपीस करार दिया है।


title: स्लमडॉग मिलियनेयर

text: भारत में इस फिल्म पर व्यापक और मिली जुली प्रतिक्रिया देखने को मिली. फिल्म समीक्षकों ने इसे खुले दिल स्वीकार किया है। टाइम्स ऑफ इंडिया में निखत काजमी ने लिखा है, परी कथा की तरह, जिसमें थोड़ा रोमांच भी है, साथ ही कलाकाल की अंतर्दृष्टि भी. वे फिल्म के आलोचकों की आलोचना करते हुए लिखते हैं कि धाराबी इर्द-गिर्द के जीवन पर वृतचित्र बनाने को कोई मतलब नहीं है। इंडियाटाइम्स में रेणुका कहती है कि यह फिल्म सचमुच में भारतीय फिल्म है। वे आगे कहती है कि यह मुंबई की जिंदगी पर आधारित और यहीं बनी अब तक सर्वश्रेष्ठ फिल्मों में से एक है।


title: स्लमडॉग मिलियनेयर

text: दूसरी ओर, फिल्म समीक्षक, गौतम भास्करन कहते हैं कि इस फिल्म में कुछ भी भारतीय नहीं है। उन्होंने इस फिल्म को छिछला, संवेदनहीन करार दिया. प्रसिद्ध फिल्म समीक्षक, सुभाष के झा इसे अतिमहत्वाकांक्षी, मगर निराशाजनक फिल्म बताते हैं। वे कहते हैं कि जिस पटकथा पर यह फिल्म बनी है, उस कथा पर मीरा नायर सलाम बांबे और सत्यजीत राय अपु त्रिलोजी बना चुके हैं। बीबीसी इस फिल्म पर कहता है कि यह भारतीय फिल्मों की नकल है। बीबीसी सलाह देता है कि अगर आप मुंबई की सच्चाई देखना चाहते हैं तो उठा लाइये रामगोपाल वर्मा की सत्या की डीवीडी.


title: स्लमडॉग मिलियनेयर

text: अभिनेता अमीर खान ने कहा कि उन्हें नहीं लगता है कि यह भारतीय फिल्म है। आमिर ने कहा कि सर रिचर्ड एटिनबोरो की गांधी सही मायनों में एकमात्र भारतीय फिल्म थी। उन्होंने कहा कि स्लमडॉग भारत के बारे में है, लेकिन भारतीय फिल्म नहीं है। हमें आशा है कि यह फिल्म ऑस्कर में अच्छा करेगी. हमें नहीं लगता है कि यहां देशी या विदेशी से कुछ लेना-देना है। फिल्मकार प्रियदर्शन कहते हैं कि यह भारतीय व्यवसायिक सिनेमा की तरह है। चूंकि विदेशी लोग हमें गंदा, शोषित देखना पसंद करते हैं, इसमें मुंबई की खूबसूरती कहां है।


title: स्लमडॉग मिलियनेयर

text: स्लमडॉग मिलियनेयर ने सन २००८-०९ में कई पुरस्कार जीते जिसमें प्रतिष्टित ऑस्कर शामिल है। २२ फरवरी २००९ को संपन्न ८१वें ऑस्कर पुरस्कार समारोह में इस फ़िल्म को निम्नलिखित श्रेणियों में पुरस्कार प्राप्त हुए:


title: स्लमडॉग मिलियनेयर

text: स्लमडॉग के लिए संगीत दिया है ए आर रहमान ने. इस फिल्म के लिए रहमान को 2009 का गोल्डन ग्लोब बेस्ट ऑरिजिनल स्कोर अवार्ड मिला है। रहमान को ऑस्कर के तीन वर्गों में भी नामांकित किया गया है। वहीं गुलजार को जय हो के लिए ऑस्कर में नामांकित किया गया है।


title: स्लमडॉग मिलियनेयर

text: छियासीवें गोल्डन ग्लोब अवॉर्ड की घोषणा के बाद, शिकागो फिल्म समालोचकों ने डैन्नी बॉयल के साथ सह-निर्देशक लवलीन टंडन को भी सर्वश्रेष्ठ निर्देशक का पुरस्कार देने के लिए ऑनलाइन आंदोलन चलाया। आंदोलनकर्ता जैन लीसा हटनर का कहना है कि जब लवलीन फिल्म निर्माण प्रक्रिया में शामिल हुई तो पुरस्कारों में इन्हें दरकिनार क्यों किया गया. बाद में लवलीन ने कहा कि वे इस तरह के आंदोलन से शर्मिदगी महसूस करती हैं और उन्हें यह पुरस्कार नहीं चाहिए.


title: स्लमडॉग मिलियनेयर

text: इस फिल्म पर मेगास्टार अमिताभ बच्चन की टिप्पणी से भी भारी विवाद खड़ा हुआ। अमिताभ की टिप्पणी कई मायने में महत्वपूर्ण है। चूंकि फिल्म की शुरुआत में अमिताभ द्वारा जमाल को ऑटोग्राफ देते दिखाया जाता है, अमिताभ ही कौन बनेगा करोड़पति के संचालक थे। तेरह जनवरी 2009 को अमिताभ ने अपने ब्लॉग पर फिल्म के कुछ हिस्से पर भारी ऐतराज जताया. अमिताभ ने कहा, दुनिया में कहां गरीबी, मुखलिसी नहीं है, क्या विकसित देशों के लोग गरीब नहीं है, तो फिर विकासशील भारत की गरीबी को मजाक क्यों बनाया जाता है। आगे उन्होंने कहा कि एक भारतीय की किताब पर एक विदेशी ने फिल्म बनायी इसलिए इस फिल्म को गोल्डन ग्लोब मिल जाता है, अगर किसी विदेशी की ये फिल्म नहीं होती तो इसे यह पुरस्कार नहीं मिलता। अमिताभ की इस टिप्पणी पर भारी विवाद हुआ। बाद में अमिताभ ने अपनी टिप्पणी पर सफाई भी दी.